Official Journal L 324 , 13/12/1996 P. 0002 - 0031



Ftehim internazzjonali dwar lastiku naturali, 1995 -------------------------------------------------- (Traduzzjoni) FTEHIM INTERNAZZJONALI DWAR LASTIKU NATURALI, 1995 KONTENUT PREAMBOLU KAPITOLU I GĦANIJIET Artikolu 1 Għanijiet KAPTIOLU II DEFINIZZJONIJIET Artikolu 2 Definizzjonijiet KAPITOLU III ORGANIZZAZZJONIJIET U AMMINISTRAZZJONI Artikolu 3 Twaqqif, kwartieri ġenerali u struttura ta' l-Organizzazzjoni Internazzjonali dwar Lastiku Naturali Artikolu 4 Sħubija fl-Organizzazzjoni Artikolu 5 Sħubija minn organizzazzjonijiet intergovernmentali KAPITOLU IV IL-KUNSILL INTERNAZZJONALI DWAR IL-LASTIKU NATURALI Artikolu 6 Komposizzjoni tal-Kunsill Internazzjonali dwar il-Lastiku Naturali Artikolu 7 Poteri u funzjonijiet tal-Kunsill Artikolu 8 Delegazzjoni ta' poteri Artikolu 9 koperazzjoni ma organizzazzjonijiet oħra Artikolu 10 Dħul ta' osservaturi Artikolu 11 President u Viċi-President Artikolu 12 Direttur Eżekuttiv, Viċi-Direttur Eżekuttiv, Amministratur tal-Ħażna ta' Riserva u mpjegati oħra Artikolu 13 Sessjonijiet Artikolu 14 Distribuzzjoni ta' voti Artikolu 15 Proċedura ta' votazzjoni Artikolu 16 Kworum Artikolu 17 Deċiżjonijiet Artikolu 18 Twaqqif ta' kumitati Artikolu 19 Grupp ta' esperti KAPITOLU V PRIVILEĠĠI U IMMUNITAJIET Artikolu 20 Privileġġi u immunitajiet KAPITOLU VI KONTIJIET U VERIFIKA Artikolu 21 Kontijiet Finanzjarji Artikolu 22 Forma ta' ħlas Artikolu 23 Verifika KAPITOLU VII IL-KONT AMMINISTRATTIV Artikolu 24 Approvazzjoni tal-Estimi amministrattivi u stima tal-kontribuzzjonijiet Artikolu 25 Ħlas ta' kontribuzzjoni lill-Estimi amministrattivi KAPITOLU VIII IL-ĦAŻNA TA' RISERVA Artikolu 26 Id-daqs tal-Ħażna ta' Riserva Artikolu 27 Finanzjar tal-Ħażna ta' Riserva Artikolu 28 Ħlas ta' kontribuzzjonijiet lill-Kont tal-Ħażna ta' Riserva Artikolu 29 Firxa ta' prezzijiet Artikolu 30 Operat tal-Ħażna ta' Riserva Artikolu 31 Verifika u reviżjoni tal-firxa ta' prezzijiet Artikolu 32 Prezz indikatur tas-suq Artikolu 33 Komposizzjoni ta' Ħażniet ta' Riserva Artikolu 34 Lok tal-Ħażna ta' Riserva Artikolu 35 Żamma tal-kwalità tal-Ħażniet ta' Riserva Artikolu 36 Restrizzjoni jew sospensjoni ta' l-operati tal-Ħażna ta' Riserva Artikolu 37 Penalitajiet relatati ma' kontribuzzjonijiet lill-Ħażna ta' Riserva Artikolu 38 Aġġustament ta' kontribuzzjonijiet lill-Kont tal-Ħażna ta' Riserva Artikolu 39 Il-Ħażna ta' Riserva u tibdil fir-rati tal-kambju Artikolu 40 Proċeduri ta' likwidazzjoni għall-Kont tal-Ħażna ta' Riserva KAPITOLU IX RELAZZJONI MAL-FOND KOMUNI GĦAL OĠĠETTI TA' ĦTIEĠA Artikolu 41 Relazzjoni mal-Fond Komuni dwar Oġġetti ta' Ħtieġa KAPITOLU X PROVVISTA U AĊĊESS GĦAS-SUQ U MIŻURI OĦRA Artikolu 42 Provvista u aċċess għas-suq Artikolu 43 Miżuri oħra KAPITOLU XI KONSULTAZZJONI FUQ POLITIKA DOMESTIKA Artikolu 44 Konsultazzjoni KAPTIOLU XII STATISTIĊI, STUDJI U INFORMAZZJONI Artikolu 45 Statistiċi u informazzjoni Artikolu 46 Evalwazzjoni, stimi u studji ta' kull sena Artikolu 47 Reviżjoni annwali KAPITOLU XIII MIXXELLANJI Artikolu 48 Obbligi ġenerali u lijabilitajiet tal-membri Artikolu 49 Ostakoli għall-kummerċ Artikolu 50 Trasport u struttura tas-suq tal-lastiku naturali Artikolu 51 Miżrui differnzjali u rimedjali Artikolu 52 Ħelsien minn obbligi Artikolu 53 Standards ta' xogħol xierqa Artikolu 54 Aspetti ambjentali KAPITOLU XIV ILMENTI U KWISTJONIJIET Artikolu 55 Ilmenti Artikolu 56 Kwistjonijiet KAPTIOLU XV DISPOSIZZJONIJIET FINALI Artikolu 57 Firma Artikolu 58 Depoitarju Artikolu 59 Ratifika, aċċettazzjoni u approvazzjoni Artikolu 60 Notifika ta' applikazzjoni proviżorj Artikolu 61 Dħul fis-seħħ Artikolu 62 Adeżjoni Artikolu 63 Emendi Artikolu 64 Irtirar Artikolu 65 Esklużjoni Artikolu 66 Għeluq tal-kontijiet ma' membri li jkunu rtiraw jew ġew esklużi jew membri li ma jkunux f'posizzjoni li jaċċettaw emenda Artikolu 67 Tul ta' perjodu, estensjoni and temma Artikolu 68 Riservi ANNESSI L-ANNESS A Ishma ta' pajjiżi esportaturi individwali bħala esportazzjoni totali netta tal-pajjiżi, kif stabbilit għall-finijiet ta' l-Artikolu 61. L-ANNESS B Ishma ta' pajjiżi importaturi individwali u gruppi ta' pajjiżi bħala importazzjoni totali netta tal-pajjiżi, kif stabbilita għall-għanijiet ta' l-Artikolu 61. L-ANNESS C Spiża tal-Ħażna ta' Riserva kif stmata mill-President tal-Konferenza tan-Nazzjonijiet Uniti dwar Lastiku Naturali, 1994. PREAMBOLU IL-PARTIJIET KONTRAENTI, WAQT LI JFAKKRU fid-Dikjarazzjoni u l-Programm ta' Azzjoni dwar it-Twaqqif ta' Ordni Ekonomika Internazzjonali Ġdida [1], JIRRIKONOXXU b'mod partikolari l-importanza tar-riżoluzzjonijiet tal-Konferenza tan-Nazzjonijiet Uniti dwar Kummerċ u Żvilupp 93 (IV) u 124 (V) u riżoluzzjoni 155 (VI) dwar il-Programm Integrat fuq Oġġetti ta' Ħtieġa; l-Impenn ta' Kartaġena (Cartagena Commitment) u l-għanijiet relevanti li jinsabu fl-"iSpirtu ta' Kartaġena" ("The Spirit of Cartagena") adott mill-Konferenza tan-Nazzjonijiet Uniti dwar Kummerċ u Żvilupp, JIRRIKONOXXU l-importanza tal-lastiku naturali għall-ekonomiji tal-membri, b'mod partikolari għall-esportazzjoni ta' membri esportaturiu biex ikunu pprovduti l-ħtiġiet ta' membri li importaturi, JIRRIKONOXXU barraminnhekk li l-istabbilizzazzjoni tal-prezzijiet ta' lastiku naturali hu fl-interessi tal-produtturi, konsumaturi u s-swieq tal-lastiku naturali, u li ftehim internazzjonali dwar lastiku naturali jista' jassisti b'mod sinjifikanti it-tkabbir u l-iżvilupp ta' l-industrija tal-lastiku naturali għall-benefiċċju kemm tal-produtturi u l-konsumaturi, FTEHMU KIF ĠEJ: KAPITOLU I GĦANIJIET Artikolu 1 Għanijiet L-għanijiet tal-Ftehim Internazzjonali dwar Lastiku Naturali, 1995 (hawnhekk iżjed ‘il quddiem msejjaħ "dan il-Ftehim"), fid-dawl tar-riżoluzzjoni 93 (IV) tas-"Sħubija Ġdida dwar Żvilupp" ("New Partnership for Development"): l-Impenn ta' Kartaġena', u l-għanijiet relevanti li jinsabu fl-"Ispirtu ta' Kartaġena" ("The Spirit of Cartagena") adottat mill-Konferenza tan-Nazzjonijiet dwar Kummerċ u Żvilupp, huma inter alia kif ġej: (a) Biex jinkiseb tkabbir bilanċjat bejn il-provvista ta' u d-domanda għal lastiku naturali, biex b'hekk tkun ta' għajnuna biex jittaffew id-diffikultajiet serji li kawżati minn kwantitajiet żejda jew nieqsa ta' lastiku naturali; (b) Biex jinkisbu kondizzjonijiet stabbli fil-kummerċ ta' lastiku naturali permezz tal-prevenzjoni ta' ċaqlieq eċċessiv fil-prezzijiet tal-lastiku naturali, li jaffettwaw ħażin l-interessi fit-tul kemm tal-produtturi u tal-konsumaturi, u biex ikunu stabbilizzati dawn il-prezzijiet mingħajr ma jfixkli ix-xejriet tas-suq fuq żmien twil, fl-interess tal-produtturi u tal-konsumaturi; (ċ) Biex tiġi megħjuna l-istabbilizzazzjoni tal-qliegħ minn esportazzjoni ta' lastiku naturali tal-membriesportaturi, u biex jiżdied il-qliegħ tagħhom ibbażat fuq volumi dejjem jiżdiedu ta' esportazzjoni ta' lastiku naturali bi prezzijiet xierqa u rimunerattivi, biex b'hekk ikunu provduti l-inċentivi meħtieġa għal rata ta' produzzjoni dinamika u li dejjem togħla u r-riżorsi għal tkabbir ekonomiku aċċellerat u żvilupp soċjali; (d) Biex ifittxu li jassiguraw provvisti adekwati ta' lastiku naturali biex jissodisfaw l-ħtiġiet tal-membri importaturibi prezzijiet xierqa u raġonevoli u biex titjieb l-assigurazzjoni u l-kontinwitaÏ ta' dawn il-provvisti; (e) Biex jittieħdu passi fattibbli fil-każ ta' kwantitajiet żejda jew nieqsa ta' lastiku naturali biex jittaffew id-diffikultajiet ekonomiċi li l-membri jistgħu jiltaqgħu magħhom; (f) Biex ifittxu li jespandu l-kummerċ internazzjonali relevanti u biex jittejjeb l-aċċess tas-suq għal lastiku naturali u prodotti proċessati minnu; (g) Biex tittejjeb il-kompetittività tal-lastiku naturali billi tkun inkuraġġita r-riċerka u l-iżvilupp fuq il-problemi ta' lastiku naturali; (h) Biex ikun inkuraġġit l-iżvilupp effiċjenti ta' l-ekonomija tal-lastiku naturali billi jsir impenn biex ikun faċilitat u promoss titjib fl-ipproċessar, marketing u distribuzzjoni ta' materja prima ta' lastiku naturali; u (i) Biex titkompla l-koperazzjoni internazzjonali u konsultazzjonijiet fuq affarijiet marbuta mal-lastiku naturali li jaffettwaw il-provvista u d-domanda, u biex tkun faċilitata l-promozzjoni u l-kordinazzjoni ta' riċerka dwar lastiku naturali, assistenza u programmi oħra. KAPTIOLU II DEFINIZZJONIJIET Artikolu 2 Definizzjonijiet Għall-finijiet ta' dan il-Ftehim: 1. "lastiku naturali" tfisser l-elastomer mhux vulkanizzat, kemm forma solida jew likwida, minn Hevea brasiliensis u kull pjanta oħra li l-Kunsill jista' jiddeċiedi għall-finijiet ta' dan il-Ftehim; 2. "parti kontraenti" tfisser Gvern jew organizzazzjoni intergovernmentali msemmija fl-Artikolu 5, li tkun aċċettat li jkunu marbuta b'dan il-Ftehim temporanjament jew definittivament; 3. "Membru" tfisser parti kontraenti kif imfissra fid-definizzjoni 2 hawn fuq; 4. "membru esportatur" tfisser membru li jesporta lastiku naturali u li ddikjara lilu nnifsu bħala membru li jesporta, skond il-ftehim tal-Kunsill; 5. "membru importatur" tfisser membru li jimporta lastiku naturali u li ddikjara lilu nnifsu bħala membru importatur, skond il-ftehim tal-Kunsill; 6. "Organizzazzjoni" tfisser l-Organizzazzjoni Internazzjonali dwar il-Lastiku Naturali kif imsemmi fl-Artikolu 3; 7. "Kunsill" tfisser il-Kunsill Internazzjonali dwar Lastiku Naturali, kif imsemmi fl-Artikolu 6; 8. "vot speċjali" tfisser vot li jinħtieg mill-anqas żewġ terzi tal-voti mitfugħa minn membri esportaturi preżenti u li jivvutaw u mill-anqas żewġ terzi tal-voti mitfugħa minn membri importaturi preżenti u li jivvutaw, magħduda separatament, bil-kondizzjoni li dawn il-voti ikunu mitfugħa minn mill-anqas nofs il-membri f'kull kategorija preżenti u li jivvutaw; 9. "esportazzjoni ta' lastiku naturali" tfisser kull lastiku naturali li jħalli t-territorju doganali ta' xi membru, u "importazzjoni ta' lastiku naturali" tfisser kull lastiku naturali li jidħol fil-kummerċ domestiku fit-territorju doganali ta' xi membru, sakemm għall-għanijiet ta' dawn id-definizzjonijiet, territorju doganali għandha, fil-każ ta' membru li jkun fih aktar minn territorju doganali wieħed, titqies li tirreferi għat-territorji doganali kombinati ta' dak il-membru; 10. "vot ta' maġġoranza sempliċi distribwit" tfisser vot li jinħtieġ aktar minn nofs it-total ta' voti ta' membri li esportaturi preżenti u li jivvutaw u aktar minn nofs it-total ta' voti ta' membri li jimpurtaw preżenti u li jivvutaw, magħduda separatament; 11. "muniti użati b'mod ħieles" tfisser il-mark Ġermaniż, il-franc Franċiż, il-yen Ġappuniż, il-lira Sterlina, u d-dollaru Amerikan; 12. "sena finanzjarja" tfisser il-perjodu minn l-1 ta' Jannar sal-31 ta' Diċembru inklużivi; 13. "dħul fis-seħħ" tfisser id-data li fiha dan il-Ftehim jidħol fis-seħħ temporanjament jew definittivament skond l-Artikolu 61; 14. "tunnellata" tfisser tunnellata metrika, jiġifieri 1000 kilogramm; 15. "Is-cent tal-Malasja/Singapor" tfisser il-medja tas-sen tal-Malasja u is-cent ta' Singapor bir-rati tal-kambju tal-mument; 16. "kontribuzzjoni netta mwieżna bil-ħin" ta' membru tfisser il-kontribuzzjonijiet netti fi flus kontanti mwieżna bin-numru ta' ġranet li fihom il-partijiet kostitwenti tal-kontribuzzjoni netta fi flus kontanti baqgħu fid-disposizzjoni tal-Ħażna ta' Riserva. Fil-kalkolazzjoni ta' numru ta' ġranet, il-ġurnata li fiha l-kontribuzzjoni tkun ġiet riċevuta mill-Organizzazzjoni ma tittieħidx in konsiderazzjoni, u lanqas il-ġurnata li fiha r-rimborż kien effettwat, u lanqas il-ġurnata li fiha l-Ftehim jintemm; 17. "l-ewwel xahar ikkwotat" tfisser ix-xahar kalendarju tat-trasport bil-baħar uffiċjali kkwotat lill-Organizzazzjoni minn suq għall-inklużjoni ta' l-indikatur tal-prezzijiet ta' kull ġurnata tas-suq; 18. "suq kummerċjali stabbilit" tfisser ċentru tal-kummerċ tal-lastiku naturali fejn assoċjazzjoni kummerċjali tal-lastiku jew korp regolatorju jeżisti li jissodisfaw il-kriterji li ġejjin: (a) kostituzzjoni bil-miktub li tinkludi sanzjonijiet li jistgħu jittieħdu kontra membri li jiżbaljaw; (b) standards ta' kwalifiki, inklużi standards finanzjarji, li membri iridu jżommu; (ċ) kuntratti uffiċjali bil-miktub li huma legalment vinkolanti: (d) arbitraġġ sħiħ u vinkolanti għall-parteċipanti fis-suq; (e) jippubblika l-prezzijiet uffiċjali ta' kull ġurnata għal lastiku fiżikali. KAPITOLU III ORGANIZZAZZJONIJIET U AMMINISTRAZZJONI Artikolu 3 Twaqqif, kwartieri ġenerali u struttura ta' l-Organizzazzjoni Internazzjonali dwar Lastiku Naturali 1. L-Organizzazzjoni Internazzjonali dwar Lastiku Naturali, stabbilita permezz tal-Ftehim Internazzjonali dwar il-Lastiku Naturali, 1979, għandha tkompli teżisti għall-għan ta' l-amministrazzjoni tad-disposizzjonijiet u tas-sorveljanza ta' l-operat ta' dan il-Ftehim. 2. L-Organizzazzjoni għandha tiffunzjona permezz tal-Kunsill Internazzjonali dwar Lastiku Naturali, id-Direttur Eżekuttiv tagħha u l-Persunalpersunalpersunal tagħha, u korpi oħra ta' dan it-tip hekk kif previst f'dan il-Ftehim. 3. Bla ħsara għall-ħtieġa fil-paragrafu 4 ta' dan l-Artikolu, il-kwartieri ġenerali ta' l-Organizzazzjoni għandhom ikunu f'Kuala Lumpur, kemm-il darba l-Kunsill, permezz ta' vot speċjali, ma jiddeċiedix mod ieħor. 4. Il-kwartieri ġenerali ta' l-Organizzazzjoni għandhom f'kull ħin ikunu jinsabu fit-territorju ta' xi membru. Artikolu 4 Sħubija fl-Organizzazzjoni 1. Għandu jkun hemm żewġ kategoriji ta' sħubija, jiġifieri, (a) esportaturi, u (b) impurtaturi. 2. Il-Kunsill għandu jistabbilixxi kriterji dwar tibdil minn membru fil-kategorija tiegħu ta' sħubija kif spjegat fil-paragrafu 1 ta' dan l-Artikolu, waqt li jieħu in konsiderazzjoni d-disposizzjonijiet ta' l-Artikoli 24 u 27. Membru li jissodisfa tali kriterji jista' jibdel il-kategorija tiegħu ta' sħubija skond il-ftehim tal-Kunsill permezz ta' vot speċjali. 2. Kull parti kontraenti għandha tikkostitwixxi membru uniku ta' l-Organizzazzjoni. Artikolu 5 Sħubija minn organizzazzjonijiet intergovernmentali 1. Kull referenza f'dan il-Ftehim għal "Gvern" jew "Gvernijiet" għandha tkun tinftiehem li tinkludi referenza għall-Komunità Ewropea u għal kull organizzazzjoni intergovernmentali li għandha responsabbiltajiet fir-rigward tan-negozjati, konklużjonijiet u applikazzjonijiet ta' ftehim internazzjonali, b'mod partikolari ftehim dwar oġġetti ta' ħtieġa. Għal din ir-raġuni, kull referenza f'dan il-Ftehim għal firma, ratifika, aċċettazzjoni jew approvazzjoni, jew għal notifika ta' applikazzjoni temporanja, jew għal adeżjoni għandha, fil-każ ta' organizzazzjonijiet intergovernmentali ta' dan it-tip, tinftiehem li tinkludi referenza għal firma, ratifika, aċċettazzjoni jew approvazzjoni, jew għal notifika ta' applikazzjoni temporanja, jew għal adeżjoni, minn organizzazzjonijiet intergovernmentali ta' dan it-tip. 2. Fil-każ ta' voti fuq affarijiet fil-kompetenza tagħhom, l-organizzazzjonijiet intergovernmentali ta' dan it-tip għandhom jeżerċitaw id-drittijiet tal-vot tagħhom b'numru ta' voti ugwali għat-total ta' numru ta' voti attribwiti, skond l-Artikolu 14, lill-iStati Membri tagħhom. F'każi bħal dawn, l-iStati Membri ta' tali organizzazzjonijiet intergovernmentali m'għandhomx jeżerċitaw id-drittijiet tal-vot invdividwali tagħhom. KAPITOLU IV IL-KUNSILL INTERNAZZJONALI DWAR IL-LASTIKU NATURALI Artikolu 6 Komposizzjoni tal-Kunsill Internazzjonali dwar il-Lastiku Naturali 1. L-għola awtorità ta' l-Organizzazzjoni għandha tkun il-Kunsill Internazzjonali dwar Lastiku Naturali, li għandu jikkonsisti fil-membri kollha ta' l-Organizzazzjoni. 2. Kull membru għandu jkun rappreżentat fil-Kunsill minn delegat wieħed, u jista' jinnomina sostituti u konsulenti biex jattendu sessjonijiet tal-Kunsill. 3. Kull delegat sostitut għandu jkollu l-poteri li jaġixxi u jivvota għan-nom tad-delegat waqt l-assenza ta' dan ta' l-aħħar jew f'ċirkostanzi speċjali. Artikolu 7 Poteri u funzjonijiet tal-Kunsill 1. Il-Kunsill għandu jeżerċita l-poteri kollha u jaqdi jew jagħmel arranġamenti għall-qadi tal-funzjonijiet kollha meħtieġa biex jitwettqu d-disposizzjonijiet ta' dan il-Ftehim, iżda m'għandux ikollu l-poter, u m'għandux jitqies li jtkun ġie awtorizzati mill-membri, biex jinvolvi ruħu f'xi obbligazzjoni barra mill-iskop ta' dan il-Ftehim. B'mod partikolari, m'għandux ikollu l-awtorità li jissellef flus, mingħajr, madankollu, ma jillimita l-applikazzjoni ta' l-Artikolu 41, u lanqas m'għandu jidħol għal xi kuntratt kummerċjali għal lastiku naturali, minbarra kif previst speċifikament fil-paragrafu 5 ta' l-Artikolu 30. Waqt li jeżerċita l-awtorità tiegħu li jikkuntratta, il-Kunsill għandu jassigura li t-termini tal-paragrafu 4 ta' l-Artikolu 48 jiġu, permezz ta' notifika bil-miktub, għall-attenzjoni tal-partijiet l-oħra li jkunu deħlin f'dawn il-kuntratti, iżda kull nuqqas li dan isir m'għandux fih innifsu jinvalida dawn il-kuntratti, u lanqas m'għandu jkun interpretat bħala xi rinunzja ta' limitazzjoni ta' dan it-tip tar-responsabbiltà tal-membri. 2. Il-Kunsill għandu, permezz ta' vot speċjali, jadotta regoli u regolamenti bħal dawn kif ikun meħtieġ biex jitwettqu d-disposizzjonijiet ta' dan il-Ftehim u huma konsistenti magħhom. Dawn jinkludu r-regoli ta' proċedura tiegħu u dawk tal-kumitati imsemmija fl-Artikolu 18, regoli għall-amministrazzjoni u operat tal-Ħażna ta' Riserva, u r-regolamenti ta' l-Organizzazzjoni dwar finanzji u mpjegati. Il-Kunsill jista', fir-regoli ta' proċedura tiegħu, jipprovdi għal proċedura fejn hu jista', mingħajr ma jiltaqa', jiddeċiedi kwistjonijiet speċifiċi. 3. Għall-finijiet tal-paragrafu 2 ta' dan l-Artikolu, il-Kunsill għandu, fl-ewwel sessjoni wara d-dħul fis-seħħ ta' dan il-Ftehim, jirrevedi r-regoli u r-regolamenti stabbiliti taħt il-Ftehim Internazzjonali dwar Lastiku Naturali, 1987, u jadottahom b'tali modifiki li hu jidhirlu xierqa. Sakemm issir tali adozzjoni, ir-regoli u r-regolamenti stabbiliti taħt il-Ftehim Internazzjonali dwar Lastiku Naturali, 1987, għandhom jgħoddu. 4. Il-Kunsill għandu jżomm dawn ir-reġistri ta' informazzjoni li hemm bżonn għall-qadi tal-funzjonijiet tiegħu taħt dan il-Ftehim. 5. Il-Kunsill għandu jippublika rapport annwali dwar l-attivitajiet ta' l-Organizzazzjoni u informazzjoni oħra ta' dan it-tip li hu jikkonsidra xierqa. Artikolu 8 Delegazzjoni ta' poteri 1. Il-Kunsill jista', permezz ta' vot speċjali, jiddelga lil kull kumitat stabbilit taħt l-Artikolu 18 l-eżerċizzju ta' kull poteri li, skond id-disposizzjonijiet ta' dan il-Ftehim, m'għandhomx bżonn ta' vot speċjali tal-Kunsill. Minkejja din id-delega, il-Kunsill jista' f'kull ħin jiddiskuti u jiddeċiedi kull kwistjoni li setgħet kienet ġiet delegata lil xi wieħed mill-kumitati tiegħu. 2. Il-Kunsill jista', permezz ta' vot speċjali, jirrevoka xi poter delegat lil kumitat. Artikolu 9 koperazzjoni ma organizzazzjonijiet oħra 1. Il-Kunsill jista' jagħmel kull arranġament xieraq għal konsultazzjoni jew koperazzjoni man-Nazzjonijiet Uniti, l-organi u l-aġenziji speċjalizzati tagħha, u organizzazzjonijiet intergovernmendawn oħra kif xieraq. 2. Il-Kunsill jista' wkoll jagħmel arranġamenti biex iżomm kuntatt ma' organizzazzjonijiet internazzjonali mhux governattivi xierqa. Artikolu 10 Dħul ta' osservaturi Il-Kunsill jista' jinvita xi Gvern li mhux membru, jew kull organizzazzjoni imsemmija fl-Artikolu 9, biex jattendu bħala osservatur xi laqgħa/laqgħat tal-Kunsill jew xi kumitat stabbilit taħt l-Artikolu 18. Artikolu 11 President u Viċi-President 1. Il-Kunsill għandu jeleġġi għal kull sena President u Viċi-President. 2. Il-President u l-Viċi-President għandhom ikunu eletti, wieħed minn fost ir-rappreżentanti ta' membri esportaturi u l-ieħor minn fost ir-rappreżentanti ta' membri importaturi. Dawn l-uffiċċji għandhom jalternaw kull sena bejn iż-żewġ kategoriji ta' membri, bil-kondizzjoni, madankollu, li dan m'għandux jipprojbixxi l-elezzjoni għal darb'oħra ta' xi wieħed mill-membri jew it-tnejn, taħt ċirkostanzi eċċezzjonali, permezz ta' vot speċjali tal-Kunsill. 3. Fl-assenza temporanja tal-President, hu għandu jkun sostitwit mill-Viċi-President. Fl-assenza temporanja ta' kemm il-President u anke l-Viċi-President jew l-assenza permanenti ta' wieħed minnhom jew it-tnejn, il-Kunsill jista' jeleġġi uffiċjali ġodda minn fost ir-rappreżentanti tal-membri esportaturi u/jew minn fost ir-rappreżentanti tal-membri importaturi, kif xieraq, fuq bażi temporanja jew permanenti kif jista' jkun meħtieġ. 4. La l-President u lanqas xi uffiċjal ieħor li jkun qed jippresjiedi f'laqgħa tal-Kunsill m'għandu jivvota f'dik il-laqgħa. Id-drittijiet tal-vot tal-membri li hu jirrapreżenta jistgħu, madankollu, jkunu eżerċitati skond id-disposizzjonijiet tal-paragrafu 3 ta' l-Artikolu 6, jew il-paragrafi 2 u 3 ta' l-Artikolu 15. Artikolu 12 Direttur Eżekuttiv, Viċi-Direttur Eżekuttiv, Amministratur tal-Ħażna ta' Riserva u mpjegati oħra 1. Il-Kunsill għandu, permezz ta' vot speċjali, jinnomina Direttur Eżekuttiv, Viċi-Direttur Eżekuttiv u Amministratur tal-Ħażna ta' Riserva. 2. It-termini u l-kondizzjonijiet tal-ħatra ta' Direttur Eżekuttiv, Viċi-Direttur Eżekuttiv u Amministratur tal-Ħażna ta' Riserva għandhom ikunu stabbiliti mill-Kunsill. 3. Id-Direttur Eżekuttiv għandu jkun l-uffiċjal amministrattiv prinċipali ta' l-Organizzazzjoni u għandu jkun responsabbli lejn il-Kunsill għall-amministrazzjoni u operat ta' dan il-Ftehim skond id-disposizzjonijiet ta' dan il-Ftehim u d-deċiżjonijiet tal-Kunsill. 4. Il-Viċi-Direttur Eżekuttiv għandu jkun dejjem responsabbli lejn id-Direttur Eżekuttiv. Il-Viċi-Direttur Eżekuttiv għandu jaġixxi bħala Direttur Eżekuttiv meta dan ta' l-aħħar għal xi raġuni ma jkunx jista' jaqdi d-dmirijiet tiegħu jew meta l-uffiċċju ta' Direttur Eżekuttiv ikun temporanjament vakanti, f'liema każ hu għandu jkun direttament responsabbli lejn il-Kunsill għall-amministrazzjoni u l-operat tal-Ftehim. Il-ViċI-Direttur Eżekuttiv għandu jkun involut fil-kwistjonijiet kollha li għandhom x'jaqsmu mal-Ftehim. 5. L-Amministratur tal-Ħażna ta' Riserva għandu jkun responsabbli lejn id-Direttur Eżekuttiv u l-Kunsill għall-funzjonijiet mogħtija lilu permezz ta' dan il-Ftehim, kif ukoll għal funzjonijiet addizzjonali li l-Kunsill jista' jistabbilixxi. L-Amministratur tal-Ħażna ta' Riserva għandu jkun responsabbli għall-operat minn jum għall-ieħor tal-Ħażna ta' Riserva, u għandu jżomm lid-Direttur Eżekuttiv infurmat bl-operati ġenerali tal-ħażna ta' riserva (buffer stock) biex id-Direttur Eżekuttiv ikun jista' jassigura l-effettivitaÏ biex jintlaħqu l-għanijiet ta' dan il-Ftehim. 6. Id-Direttur Eżekuttiv għandu jaħtar l-persunalpersunal skond ir-regolamenti stabbiliti mill-Kunsill. Il-persunalpersunal għandu jkun responsabbli lejn id-Direttur Eżekuttiv. 7. La d-Direttur Eżekuttiv u lanqas xi membru ta' l-persunalpersunal, inkluż il-Viċi-Direttur Eżekuttiv u l-Amministratur tal-Ħażna ta' Riserva, m'għandu jkollhom xi interess finanzjarju fl-industrija jew il-kummerċ tal-lastiku, jew attivitajiet kummerċjali assoċjati. 8. Fil-qadi tad-dmirijiet tagħhom, id-Direttur Eżekuttiv, il-ViċI-Direttur Eżekuttiv, l-Amministratur tal-Ħażna ta' Riserva u persunal ieħor m'għandhomx ifittxu jew jirċievu struzzjonijiet minn xi membru ta' [2] minn xi awtorità oħra barranija għall-Kunsill jew għal xi kumitat stabbiliti taħt l-Artikolu 18. Huma għandhom joqgħodu lura minn xi azzjoni li tista' tirrifletti fuq il-posizzjonijiet tagħhom bħala uffiċjali internazzjonali responsabbli biss lejn il-Kunsill. Kull membru għandu jirrispetta l-karattru esklussivament internazzjonali tar-responsabbiltajiet tad-Direttur Eżekuttiv, il-Viċi-Direttur Eżekuttiv, l-Amministratur tal-Ħażna ta' Riserva u persunal ieħor u m'għandux ifittex li jinfluwenzl-qadi ta' dmirijiethom. Artikolu 13 Sessjonijiet 1. Bħala regola ġenerali, il-Kunsill għandu jżomm sessjoni regolari waħda f'kull nofs tas-sena. 2. B'żieda ma' sessjonijiet f'ċirkostanzi speċifikament previsti f'dan il-Ftehim, il-Kunsill għandu wkoll jiltaqa' f'sessjoni speċjali meta hu jiddeċiedi hekk jew wara talba ta': (a) il-President tal-Kunsill; (b) id-Direttur Eżekuttiv; (ċ) maġġoranza tal-membru esportaturi; (d) maġġoranza tal-membri importaturi; (e) membru esportatur jew membri esportaturi li għandhom mill-anqas 200 vot; jew (f) membru importatur jew membri importaturi li għandhom mill-anqas 200 vot. 3. Is-sessjonijiet għandhom jinżammu fil-kwartieri ġenerali ta' l-Organizzazzjoni, kemm-il darba l-Kunsill, permezz ta' vot speċjali, ma jiddeċiedix mod ieħor. Jekk fuq stedina minn xi membru l-Kunsill jiltaqa' x'imkien ieħor minbarra l-kwartieri ġenerali ta' l-Organizzazzjoni, dak il-membru għandu jħallas l-ispejjeż addizzjonali li ntefqu mill-Kunsill. 4. Avviż ta' xi sessjonijiet u l-aġenda għal dawn sessjonijiet għandu jkun komunikat lill-membri mid-Direttur Eżekuttiv, b'konsultazzjoni mal-President tal-Kunsill, mill-anqas 30 jum minn qabel, bl-eċċezzjoni ta' każi ta' emerġenza meta avviż għandu jkun ikkomunikat mill-anqas 10 ijiem minn qabel. Artikolu 14 Distribuzzjoni ta' voti 1. Il-membri esportaturi għandu flimkien ikollhom 1000 vot u l-membri importaturi għandu flimkien ikollhom 1000 vot. 2. Kull membru esportatur għandu jirċievi vot inizjali wieħed mill-1000 vot iżda fil-każ ta' membru esportatur b'esportazzjoni netta ta' anqas minn 10000 tunnellata metrika l-vot inizjali m'għandux japplika. Il-bqija ta' dawn voti għandu jkun distribwit fost il-membri esportaturi kemm jista' jkun possibbli bi proporzjoni għall-volum ta' l-esportazzjoni netta rispettiva tagħhom ta' lastiku naturali għall-perjodu ta' ħames snin kalendarji li jibdew sitt snin kalendarji qabel id-distribuzzjoni ta' voti. 3. Il-voti tal-membri importaturi għandhom ikunu distribwiti fosthom kemm jista' jkun possibbli bi proporzjon għall-medja ta' l-importazzjoni netta rispettiva tagħhom ta' lastiku naturali matul il-perjodu ta' tlett snin kalendarji li jibdew erba' snin kalendarji qabel id-distribuzzjoni ta' voti, bl-eċċezzjoni li kull membru importatur għandu jirċievi vot wieħed anke jekk is-sehem ta' importazzjoni netta proporzjonali tiegħu ma jkunx suffiċjentement kbir biex jiġġustifika hekk. 4. Għall-finjijiet tal-paragrafi 2 u 3 ta' dan l-Artikolu, il-paragrafi 2 u 3 ta' l-Artikolu 27 relatat mal-kontribuzzjonji ta' membri importaturi, u l-Artikolu 38, il-Kunsill għandu, fl-ewwel sessjoni tiegħu, jistabbilixxi tabella ta' esportazzjoni netta ta' membri esportaturi u tabella ta' importazzjoni netta ta' membri importaturi li għandhom ikunu riveduti annwalment skond dan l-Artikolu. 5. M'għandux ikun hemm voti frazzjonali. 6. Il-Kunsill għandu, fl-ewwel sessjoni wara d-dħul fis-seħħ ta' dan il-Ftehim, jiddistribwixxi l-voti għal dik is-sena, li jibqgħu effettivi sa' l-ewwel sessjoni regolari tas-sena ta' wara, minbarra kif previst fil-paragrafu 7 ta' dan l-Artikolu. Sussegwentement għal kull sena, il-Kunsill għandu jiddistribwixxi l-voti fil-bidu ta' l-ewwel sessjoni regolari ta' dik is-sena. Distribuzzjoni ta' dan it-tip għandha tibqa' effettiva sa' l-ewwel sessjoni regolari tas-sena ta' wara, minbarra kif previst fil-paragrafu 7 ta' dan l-Artikolu. 7. Kull meta s-sħubija ta' l-Organizzazzjoni tinbidel jew meta xi membru jkollu d-drittijiet tal-vot tiegħu sospiżi jew mogħtija lura taħt xi disposizzjoni ta' dan il-Ftehim, il-Kunsill għandu jiddistribwixxi mill-ġdid il-voti fil-kategorija jew kategoriji affettwati tal-membri skond id-disposizzjonijiet ta' dan l-Artikolu. 8. Fil-każ ta' l-esklużjoni ta' xi membru skond l-Artioklu 65, jew l-irtirar ta' xi membru skond l-Artikolu 64 jew l-Artikolu 63, li jirriżulta fi tnaqqis tas-sehem tal-kummerċ totali ta' dawk il-membri li jibqgħu f'kull kategorija taħt it-80 fil-mija, il-Kunsill għandu jiltaqa' u jiddeċiedi fuq it-termini, kondizzjonijiet u l-futur ta' dan il-Ftehim, inkluża b'mod partikolari l-ħtieġa li jinżammu b'mod effettiv l-operati tal-ħażna ta' riserva mingħajr ma jkun kawżat piż finanzjarju żejjed lil bqija tal-membri. Artikolu 15 Proċedura ta' votazzjoni 1. Kull membru għandu jkun intitolat li jitfa' in-numru ta' voti li hu jkollu fil-Kunsill u m'għandux ikun intitolat li jiddividi il-voti tiegħu. 2. Permezz ta' notifika bil-miktub lill-President tal-Kunsill, kull membru esportatur jista' jawtorizza xi membru esportatur ieħor, u kull membru importatur jista' jawtorizza xi membru importatur ieħor, biex rappreżenta l-interessi tiegħu u biex jeżerċita d-drittijiet tal-vot f'kull sessjoni jew laqgħa tal-Kunsill. 3. Membru awtorizzat minn membru ieħor biex jitfa' il-voti ta' dan ta' l-aħħar għandu jitfa' dawn il-voti kif awtorizzat. 4. Meta membru jastjeni għandu jitqies li ma tefax il-voti tiegħu. Membru li jkun preżenti u ma jivvotax għandu jitqies li astjena. Artikolu 16 Kworum 1. Il-kworum għal xi laqgħa tal-Kunsill għandu jkun il-preżenza ta' maġġoranza ta' membri esportaturi u maġġoranza ta' membri importaturi, sakemm dawn membri jkollhom mill-anqas żewġ terzi tat-total ta' voti fil-kategoriji rispettivi tagħhom. 2. Jekk ma jkunx hemm kworum skond il-paragrafu 1 ta' dan l-Artikolu fil-jum stabbilit għall-laqgħa u fil-jum ta' wara, il-kworum fit-tielet jum u minn hemm il-quddiem għandu jkun il-preżenza ta' maġġoranza ta' membri esportaturi u maġġoranza ta' membri importaturi, sakemm dawn membri jkollhom maġġoranza tat-total ta' voti fil-kategoriji rispettivi tagħhom. 3. Rappreżentanza skond il-paragrafu 2 ta' l-Artikolu 15 għandha tkun kunsidrata bħal preżenza. Artikolu 17 Deċiżjonijiet 1. Id-deċiżjonijiet kollha tal-Kunsill għandhom jittieħdu u r-rakkomandazzjonijiet kollha għandhom isiru permezz ta' vot ta' maġġoranza sempliċi distribwita, kemm-il darba mhux previst mod ieħor f'dan il-Ftehim. 2. Fejn membru jagħmel użu tad-disposizzjonijiet ta' l-Artikolu 15 u l-voti tiegħu jkunu mitfugħa f'laqgħa tal-Kunsill, dawn membri għandu, għall-għanijiet tal-paragrafu 1 ta' dan l-Artikolu, jkun kunsidrat bħala preżenti u li qed jivvota. Artikolu 18 Twaqqif ta' kumitati 1. Il-kumitati li ġejjin stabbiliti permezz tal-Ftehim Internazzjonali dwar Lastiku Naturali, 1979, għandhom jibqgħu iseħħu: (a) Kumitat dwar Amministrazzjoni; (b) Kumitat dwar l-Operati tal-Ħażna ta' Riserva; (ċ) Kumitat dwar Statistiċi; u (d) Kumitat dwar Miżuri Oħra. Kumitati addizzjonali jistgħu wkoll ikunu stabbiliti permezz ta' vot speċjali tal-Kunsill. 2. Kull kumitat għandu jkun responsabbli lejn il-Kunsill. Il-Kunsill għandu, permezz ta' voti speċjali, jistabbilixxi s-sħubija u t-termini ta' riferenza ta' kull kumitat. Artikolu 19 Grupp ta' esperti 1. Il-Kunsill jista' jistabbilixxi numru ta' esperti mill-industrija tal-lastiku u kummerċ tal-membri esportaturi u importaturi. 2. Kull grupp bħal dan għandu jkun disponibbli biex jipprovdi pariri u assistenza lill-Kunsill u l-kumitati tiegħu, b'mod partikolari fuq l-operati tal-ħażna ta' riserva u fuq miżuri oħra imsemmija fl-Artikolu 43. 3. Is-sħubija, funzjonijiet u arranġamenti amministrattivi ta' grupp bħal dan iridu jkunu stabbiliti mill-Kunsill. KAPITOLU V PRIVILEĠĠI U IMMUNITAJIET Artikolu 20 Privileġġi u immunitajiet 1. L-Organizzazzjoni għandu jkollha personalità legali. B'mod partikolari, iżda mingħajr preġudizzjoni għad-disposizzjonijiet tal-paragrafu 4 ta' l-Artikolu 48, l-organizzazzjoni għandu jkollha l-awtorità li tikkuntratta, li tikseb u tiddisponi minn propjetà mobbli u immobbli, u li tiftaħ proċeduri (kawżi) legali. 2. L-istatus, privileġġi u immunitajiet ta' l-Organizzazzjoni, tad-Direttur Eżekuttiv tagħha, il-Viċi-Direttur Eżekuttiv, l-Amministratur tal-Ħażna ta' Riserva kif ukoll ta' l-impjegati (persunal) l-oħra u esperti, u tad-delegazzjonijiet tal-membri għandhom jibqgħu jkunu regolati mill-Ftehim dwar il-Kwartieri Ġenerali bejn il-Gvern tal-lqugħ u l-Organizzazzjoni ffirmat fl-10 ta' Ġunju 1987, b'dawn emendi li jistgħu jkunu meħtieġa għall-funzjoni xierqa ta' dan il-Ftehim. 3. Jekk il-kwartieri ġenerali ta' l-Organizzazzjoni jkunu ċċaqalqu għal pajjiż ieħor, il-Gvern ta' dak il-pajjiż għandu, kemm jista' jkun malajr, jikkonkludi ma' l-Organizzazzjoni Ftehim dwar il-Kwartieri Ġenerali li jrid jiġi approvat mill-Kunsill. 4. Sakemm ikun konkluż il-Ftehim dwar il-Kwartieri Ġenerali skond il-paragrafu 3 ta' dan l-Artikolu, l-Organizzazzjoni għandha titlob lill-Gvern li jkun qaed jospita biex jagħti, skond il-liġijiet tiegħu, eżenzjoni mit-taxxa fuq rimunerazzjoni mħallsa mill-Organizzazzjoni lill-impjegati tagħha, u fuq l-assi, dħul u propjetà oħra ta' l-Organizzazzjoni. 5. L-Organizzazzjoni tista' wkoll tikkonkludi, ma' wieħed jew aktar Gvernijiet, ftehim li jridu jkunu approvati mill-Kunsill relatati ma' dawn privileġġi u immunitajiet hekk kif ikun meħtieġ għall-funzjonament xieraq ta' dan il-Ftehim. 6. Il-Ftehim dwar il-Kwartieri Ġenerali għandu jkun indipendenti minn dan il-Ftehim. Dan għandu, madankollu, jintemm: (a) bi ftehim bejn il-Gvern tal-lqugħ u l-Organizzazzjoni; (b) fil-każ li l-kwartieri ġenerali ta' l-Organizzazzjoni jiċċaqlaq mill-pajjiż tal-Gvern tal-lqugħ; jew (ċ) fil-każ lil l-Organizzazzjoni ma tibqax teżisti. KAPITOLU VI KONTIJIET U VERIFIKA Artikolu 21 Kontijiet Finanzjarji 1. Għall-operat u l-amministrazzjoni ta' dan il-Ftehim, għandhom ikunu stabbiliti żewġ kontijiet: (a) il-Kont tal-Ħażna ta' Riserva; u (b) il-Kont Amministrattiv. 2. Dawn l-irċevuti u n-nefqiet li ġejjin fil-ħolqien, operat u manutenzjoni tal- ħażna ta' riserva għandhom jinġiebu fil-Kont tal-Ħażna ta' Riserva: kontribuzzjonijiet minn membri taħt l-Artikolu 27, introjtu minn bejgħ ta' jew nfieq fir-rigward ta' akkwist ta' ħażniet ta' riserva; interessi fuq depożiti tal-Kont tal-Ħażna ta' Riserva; u spejjeż relatati ma' xiri u kummissjonijiet fuq bejgħ, ħażna, trasport u ġestjoni, manutenzjoni u rotazzjoni, u assigurazzjoni. Il-Kunsill jista', madankollu, permezz ta' vot speċjali, jġib xi tip ieħor ta' riċevuti jew nefqiet attribwibbli għal transazzjonijiet tal-ħażna ta' riserva jew operati fil-Kont tal-Ħażna ta' Riserva. 3. L-irċevuti u n-nefqiet kollha l-oħra relatati ma' l-operat ta' dan il-Ftehim għandhom ikunu miġjuba fil-Kont Amministrattiv. Nefqiet ta' dan it-tip għandhom normalment jitħallsu mill-kontribuzzjonijiet tal-membri stmati skond l-Artikolu 24. 4. L-Organizzazzjoni m'għandhiex tkun responsabbliresponsabbli għall-ispejjeż ta' delegazzjonijiet jew osservaturi tal-Kunsill jew ta' xi kumitat stabbilit taħt l-Artikolu 18. Artikolu 22 Forma ta' ħlas Ħlasijiet lill-Kont Amministrattiv u l-Kont tal-Ħażna ta' Riserva għandhom isiru f'muniti użati b'mod ħieles jew muniti li huma konvertibbli fis-swieq prinċipali tal-kambju barrani f'muniti użati b'mod ħieles, u għandhom ikunu eżenti minn restrizzjonijiet ta' kambju barrani. Artikolu 23 Verifika 1. Kull sena finanzjarja, il-Kunsill għandu jaħtar awdituri bil-għan li ssir verifika tal-kotba tal-kontijiet. 2. Dikjarazzjoni ta' verifika indipendenti mill-Kont Amministrattiv għandha tiġi mqiegħda għad-disposizzjoni tal-membri kemm jista' jkun malajr, iżda mhux aktar tard minn erba' xhur, wara l-għeluq ta' kull sena finanzjarja. Dikjarazzjoni ta' verifika indipendenti mill-Kont tal-Ħażna ta' Riserva għandha tiġi mqiegħda għad-disposizzjoni tal-membri mhux aktar tard minn 60 jum, iżda mhux aktar tard minn erba' xhur, wara l-għeluq ta' kull sena finanzjarja. Id-dikjarazzjonijiet verifikati tal-Kont Amministrattiv u l-Kont tal-Ħażna ta' Riserva għandhom ikunu kunsidrati għall-approvazzjoni tal-Kunsill fis-sessjoni regolari li jmiss tiegħu, kif xieraq. Taqsira tal-kontijiet verifikati u l-karta tal-bilanċ għandhom minn dak inhar 'l-quddiem ikunu pubblikati. KAPITOLU VII IL-KONT AMMINISTRATTIV Artikolu 24 Approvazzjoni tal-Estimi amministrattivi u stima tal-kontribuzzjonijiet 1. Fl-ewwel sessjoni tiegħu wara d-dħul fis-seħħ ta' dan il-Ftehim, il-Kunsill għandu japprova l-Estimi amministrattivi għall-perjodu bejn id-data tad-dħul fis-seħħ u t-tmiem ta' l-ewwel sena finanzjarja. Minn dak inhar ‘l-quddiem, matul it-tieni nofs ta' kull sena finanzjarja, il-Kunsill għandu japprova l-estimi amministrattiv għas-sena finanzjarja ta' wara. Il-Kunsill għandu jagħmel stima tal-kontribuzzjoni ta' kull membru għal dawk l-Estimi skond il-paragrafu 2 ta' dan l-Artikolu. 2. Il-kontribuzzjon ta' kull membru lill-Estimi amministrattivi għal kull sena finanzjarja għandha tkun fil-proporzjon li n-numru ta' voti tiegħu fiż-żmien li l-Estimi amministrattivi għal dik is-sena finanzjarja jkunu approvati ikollu mat-total ta' voti tal-membri kollha. Fl-istima tal-kontribuzzjonijiet, il-voti ta' kull membru għandhom ikunu kalkulati mingħajr konsiderazzjoni tas-sospensjoni tad-drittijiet tal-vot ta' xi membru jew ta' xi distribuzzjoni mill-ġdid ta' voti li tirriżulta minn hekk. 3. L-ewwel-kontribuzzjoni lejn l-Estimi amministrattivi ta' kull Gvern li jsir membru wara d-dħul fis-seħħ ta' dan il-Ftehim għandha tkun stmata mill-Kunsill fuq il-bażi tan-numru ta' voti li għandu jkollu dak il-membru u tal-perjodu mid-data li fiha hu jsir membru sa' l-aħħar tas-sena korrenti. L-istima magħmula għal membri oħra għal dik is-sena finanzjarja m'għandhiex, madankollu, tiġi mibdula. Artikolu 25 Ħlas ta' kontribuzzjoni lill-Estimi amministrattivi 1. Kontribuzzjonijiet lill-ewwel estimi amministrattivi għandhom ikunu dovuti f'data li tkun deċiża mill-Kunsill fl-ewwel sessjoni tiegħu. Kontribuzzjonji għal estimi amministrattivi ta' wara għandhom ikunu dovuti mit-28 ta' Frar f'kull sena finanzjarja. L-ewwel kontribuzzjoni ta' Gvern li jsir membru wara d-dħul fis-seħħ ta' dan il-Ftehim, stmata skond il-paragrafu 3 ta' l-Artikolu 24, għandha, għas-sena finanzjarja konċernata, tkun dovuta 60 jum wara d-data li fiha hu jsir membru. 2. Jekk membru ma jkunx ħallas il-kontribuzzjoni sħiħa lill-Estimi amministrattivi fi żmien xagħrejn wara li kontribuzzjoni ta' dan it-tip tkun dovuta skond il-paragrafu 1 ta' dan l-Artikolu, id-Direttur Eżekuttiv għandu jitlob li dak il-membru biex jagħmel il-pagament kemm jista' jkun malajr. Jekk membru ma jkunx ħallas il-kontribuzzjoni tiegħu fi żmien xagħrejn wara dawn talba mid-Direttur Eżekuttiv, id-drittijiet tal-vot tiegħu fl-Organizzazzjoni għandha tkun sospiża kemm-il darba l-Kunsill ma jiddeċiedix mod ieħor. Jekk membru xorta waħda ma jkunx ħallas il-kontribuzzjoni tiegħu fi żmien erbgħa xhur wara dawn talba mid-Direttur Eżekuttiv, id-drittijiet kollha ta' dak il-membru taħt dan il-Ftehim għandhom ikunu sospiżi mill-Kunsill, kemm-il darba l-Kunsill, permezz ta' vot speċjali, ma jiddeċiedix mod ieħor. 3. Għal kontribuzzjonijiet li jkun waslu tard, il-Kunsill għandu jimponi ħlas bħala penali bir-rata ta' imgħax prinċipali fil-pajjiż tal-lqugħ mid-data li l-kontirbuzzjonijiet ikunu dovuti. Il-Kunsill jista' jirrinunzja għal dan il-ħlas ta' penali sal-31 ta' Marzu ta' l-istess sena finanzjarja fuq talba ta' xi membru jekk, minħabba l-liġijiet u regolamenti interni tiegħu, ma jkunx jista' iħallas il-kontribuzzjonijiet lill-Estimi amministrattivi sad-data li jkunu dovuti, skond il-paragrafu 1 ta' dan l-Artikolu. 4. Membru li d-drittijiet tiegħu kienu sospiżi taħt paragrafu 2 ta' dan l-Artikolu għandu b'mod partikolari jibqa' responsabbli li jħallas il-kontribuzzjoni tiegħu u li jissodisfa kull obbligi finanzjarji oħra tiegħu taħt dan il-Ftehim. KAPITOLU VIII IL-ĦAŻNA TA' RISERVA Artikolu 26 Id-daqs tal-Ħażna ta' Riserva Biex jinkisbu l-għanijiet ta' dan il-Ftehim, Ħażna ta' Riserva internazzjonali għandu jkun stabbilit. Il-kapaċità totali tal-Ħażna ta' Riserva għandha tkun 550000 tunnellata metrika, inklużi l-ħażniet (stocks)totali li għadhom miżmuma taħt il-Ftehim Internazzjonali dwar Lastiku Naturali, 1987. Dan għandu jkun l-istrument uniku ta' intervent tas-suq għall-istabbilizzazzjoni tal-prezzijiet f'dan il-Ftehim. Il-Ħażna ta' Riserva għandha tikkomprendi: (a) il-Ħażna ta' Riserva normali ta' 400000 tunnellata metrika; u (b) il-Ħażna ta' Riserva ta' kontinġenza ta' 150000 tunnellata metrika. Artikolu 27 Finanzjar tal-Ħażna ta' Riserva 1. Il-membri jikkommettu ruħhom li jiffinanzjaw l-ispiża totali tal-Ħażna ta' Riserva internazzjonali ta' 550000 tunnellata metrika stabbilit taħt l-Artikolu 26, waqt li hu mifhum li l-ishma fil-Kont tal-Ħażna ta' Riserva tal Ftehim Internazzjonali dwar Lastiku Naturali, 1987, ta' dawk il-membri tal-Ftehim Internazzjonali dwar Lastiku Naturali, 1987, li saru membru ta' dan il-Ftehim għandhom, bil-kunsens ta' kull membru, jinġarru għall-Kont tal-Ħażna ta' Riserva taħt dan il-Ftehim skond il-proċeduri stabbiliti taħt id-disposizzjonijiet tal-paragrafu 3 ta' l-Artikolu 40 tal-Ftehim Internazzjonali dwar Lastiku Naturali, 1987. 2. L-iffinanzjar kemm tal-Ħażna ta' Riserva normali u tal-Ħażna ta' Riserva ta' kontinġenza għandhom jinqasmu ugwalment bejn il-kategoriji ta' membri esportaturi u importaturi. Kontribuzzjonijiet ta' membri lill-Kont tal-Ħażna ta' Riserva għandhom ikunu imqassma skond l-ishma tagħhom tal-voti fil-Kunsill, minbarra kif previst fil-paragrafi 3 u 4 ta' dan l-Artikolu. 3. Kull membru importatur li sehem tiegħu ta' l-importazzjoni todawn netta kif elenkat fit-tabella li għandha tkun stabbilita mill-Kunsill taħt il-paragrafu 4 ta' l-Artikolu 14 jirrapreżenta 0,1 fil-mija jew anqas ta' importazzjoni todawn netta għandu jikkontribwixxi lill-Kont tal-Ħażna ta' Riserva kif ġej: (a) jekk is-sehem tiegħu ta' l-importazzjoni todawn netta hi anqas minn jew ekwivalenti għal 0,1 fil-mija iżda aktar minn 0,05 fil-mija, dawn membru għandu jikkontribwixxi ammont stmat fuq il-bażi tas-sehem attwali tiegħu ta' l-importazzjoni todawn netta; (b) jekk is-sehem tiegħu ta' l-importazzjoni todawn netta hu 0,05 fil-mija jew anqas, dawn membru għandu jikkontribwixx ammont stmat fuq il-bażi ta' sehem ta' 0,05 fil-mija ta' l-importazzjoni todawn netta. 4. Matul kull perjodu li fih dan il-Ftehim ikun fis-seħħ temporanjament kemm taħt paragrafu 2 jew subparagrafu (b) ta' paragrafu 4 ta' l-Artikolu 61, l-impenn finanzjarju ta' kull membru esportatur jew importatur lill-Kont tal-Ħażna ta' Riserva m'għandux bħala total jaqbeż il-kontribuzzjoni ta' dak il-membru, kalkulat fuq il-bażi tan-numru ta' voti li jikkorispondu mal-perċentwali ta' ishma elenkati fit-tabelli li għandhom ikunu stabbiliti mill-Kunsill taħt paragrafu 4 ta' l-Artikolu 14, tat-todawn ta' 275000 tunnellata metrika li jaqgħu taħt il-kategoriji tal-membri esportaturi u importaturi rispettivament. L-obligazzjonijiet finanzjarji tal-membri meta dan il-Ftehim ikun fis-seħħ temporanjament għandhom ikunu maqsuma ugwalment bejn il-kategoriji ta' membri esportaturi u importaturi. F'kull żmien meta l-impenn aggregat ta' kategorija waħda teċċedi dik ta' l-oħra, l-ikbar fost iż-żewg aggregati għandu jinġieb ugwali għall-iżgħar miż-żewġ aggregati, waqt li kull vot ta' membru f'dak l-aggregat għandu jkun imnaqqas bi proporzjon għall-ishma ta' voti derivati mit-tabelli li għandhom ikunu stabbiliti mill-Kunsill taħt paragrafu 4 ta' l-Artikolu 14. Minkejja d-disposizzjonijiet ta' dan il-paragrafu u ta' paragrafu 1 ta' l-Artikolu 28, kontribuzzjoni ta' membru ma tistax teċċedi 125 fil-mija ta' l-ammont tal-kontribuzzjoni todawn tiegħu kalkulat fuq il-bażi tas-sehem tiegħu fil-kummerċ dinji kif indikat fl-Anness A jew fl-Anness B ta' dan il-Ftehim. 5. L-ispejjeż todawn tal-Ħażna ta' Riserva normali u ta' kontinġenza ta' 550000 tunnellata metrika għandhom ikunu finanzjati mill-membri fi flus kontanti lill-Kont tal-Ħażna ta' Riserva. Dawn kontribuzzjonijiet jistgħu, meta jkun relevanti, jiġu mħallsa mill-aġenziji relevanti tal-membri konċernati. 6. L-ispejjeż todawn tal-550000-tunnellata metrika Ħażna ta' Riserva internazzjonali għandhom ikunu mħallsa mill-Kont tal-Ħażna ta' Riserva. Dawn spejjeż għandhom jinkludu l-ispejjeż kollha involuti fl-akkwist u l-operat tal-550000-tunnellata metrika Ħażna ta' Riserva internazzjonali. Fil-każ li l-estimu ta' l-ispiża, kif indikat fl-Anness Ċ ma' dan il-Ftehim, ma jistax ikopri kompletament l-ispiża todawn ta' l-akkwist u l-operati tal-Ħażna ta' Riserva, il-Kunsill għandu jiltaqa' u jagħmel l-arranġamenti meħtieġa biex jiġbor il-kontribuzzjonijiet meħtiega biex ikopri dawn spejjeż skond perċentwali ta' ishma ta' voti. Artikolu 28 Ħlas ta' kontribuzzjonijiet lill-Kont tal-Ħażna ta' Riserva 1. Għandu jkun hemm kontribuzzjoni inizjali fi flus kontanti lill-Kont tal-Ħażna ta' Riserva ekwivalenti għal 70 miljun ringgit Malasjan. Dan l-ammont, li jirrapreżenta kapital ta' riserva biex jaħdmu l-operati tal-Ħażna ta' Riserva, għandu jkun imqassam fost il-membri kollha skond il-perċentwali ta' ishma tagħhom ta' voti, waqt li jittieħed in konsiderazzjoni paragrafu 3 ta' l-Artikolu 27, u għandu jkun dovut fi żmien 60 jum wara l-ewwel sessjoni tal-Kunsill wara d-dħul fis-seħħ ta' dan il-Ftehim. Il-kontribuzzjoni inizjali ta' membru li hi dovuta skond dan il-paragrafu għandha, bil-kunsens ta' dak il-membru, tkun magħmula sħiħa jew in parti permezz ta' trasferiment tas-sehem ta' dak il-membru fil-flus kontanti miżmuma fil-Kont tal-Ħażna ta' Riserva taħt il-Ftehim Internazzjonali dwar Lastiku Naturali, 1987. 2. Id-Direttur Eżekuttiv jista' f'kull ħin, u indipendentement mill-arranġamenti fil-paragrafu 1 ta' dan l-Artikolu, jagħmel sejħa għal kontribuzzjonijiet kemm-il darba l-Amministratur tal-Ħażna ta' Riserva iċċertifika li l-Kont tal-Ħażna ta' Riserva jista' jinħtieġ dawn fondi fl-erba' xhur li jmiss. 3. Meta ssir sejħa għal kontribuzzjoni, din għandha tkun dovuta mill-membri fi żmien 60 jum mid-data tan-notifika. Jekk mitluba minn xi membru jew membri li jkollhom 200 vot fil-Kunsill, il-Kunsill għandu jiltaqa' f'sessjoni speċjali u jista' jimmodifika jew ma japprovax is-sejħa bbażata fuq stima tal-ħtieġa għal fondi biex isostnu l-operati tal-Ħażna ta' Riserva fl-erba' xhur li jmiss. Jekk il-Kunsill ma jistax jasal għal deċiżjoni, il-kontribuzzjonijiet għandhom ikunu dovuti mill-membri skond in-notifika tad-Direttur Eżekuttiv. 4. Kontribuzzjonijiet imsejħa għall-Ħażna ta' Riserva normali u ta' kontinġenza għandhom ikunu valutati bil-prezz baxx li jqanqal l-azzjoni li jkun effettiv fiż-żmien li dawn kontribuzzjonijiet ikunu msejħa. 5. Is-sejħa għal kontribuzzjonijiet lill-Ħażna ta' Riserva ta' kontinġenza għandu jkun ikkontrollat kif ġej: (a) fir-reviżjoni tat-300000-tunnellata metrika kif previst fl-Artikolu 31, il-Kunsill għandu jagħmel l-arranġamenti kollha, finanzjarji u oħra, li jistgħu jkunu meħtieġa għall-implimentazzjoni fil-pront tal-Ħażna ta' Riserva ta' kontinġenza inkluża s-sejħa għal fondi jekk meħtieġ; (b) jekk il-Kunsill permezz ta' vot speċjali taħt l-Artikolu 30, paragrafu 2 jiddeċiedi li jħaddem il-Ħażna ta' Riserva ta' kontinġenza, allura l-Kunsill għandu jassigura li: (i) l-membri kollha ikunu għamlu l-arranġamenti kollha meħtieġa biex jiffinanzjaw l-ishma rispettivi tagħhom tal-Ħażna ta' Riserva ta' kontinġenza; u (ii) l-Ħażna ta' Riserva ta' kontinġenza kienet invokata u hija kompletament lesta għal azzjoni skond it-termini ta' l-Artikolu 30. Artikolu 29 Firxa ta' prezzijiet 1. Għall-operati tal-Ħażna ta' Riserva għandu jkun stabbilit: (a) prezz ta' riferenza; (b) prezz baxx ta' intervent; (ċ) prezz għoli ta' intervent; (d) prezz baxx li jqanqal l-azzjoni; (e) prezz għoli li jqanqal l-azzjoni; (f) prezz baxx indikattiv; u (g) prezz għoli indikattiv. 2. Fid-dħul fis-seħħ ta' dan il-Ftehim, il-prezz ta' riferenza għandu jkun il-prezz ta' riferenza applikabbli fit-28 ta' Diċembru 1995. 3. Għandu jkun hemm prezz għoli ta' intervent u prezz baxx ta' intervent kalkulat rispettivament bir-rata ta' + 15 u -15 fil-mija tal-prezz ta' riferenza, kemm-il darba l-Kunsill, permezz ta' vot speċjali, ma jiddeċiedix mod ieħor. 4. Għandu jkun hemm prezz għoli li jqanqal l-azzjoni u prezz baxx li jqanqal l-azzjoni kalkulat rispettivament bir-rata ta' +20 u -20 fil-mija tal-prezz ta' riferenza, kemm-il darba l-Kunsill, permezz ta' vot speċjali, ma jiddeċiedix mod ieħor. 5. Il-prezzijiet kalkulati skond il-paragrafi 3 u 4 ta' dan l-Artikolu għandhom jittieħdu għad-dritt ‘il-fuq jew l-isfel sa' l-eqreb ċenteżmu. 6. Fid-dħul fis-seħħ ta' dan il-Ftehim, il-prezzijiet baxxi u għolja indikattivi għandhom ikunu inizjalment stabbiliti għal 157 u 270 ċenteżmi tal-Malasja/ta' Singapor kull kilogramm, rispettivament. Artikolu 30 Operat tal-Ħażna ta' Riserva 1. Jekk, b'relazzjoni mal-firxa ta' prezzijiet prevista fl-Artikolu 29, jew kif sussegwentement riveduta skond id-disposizzjonijiet ta' l-Artikolu 31 u 39, il-prezz indikatur tas-suq previst fl-Artikolu 32 hu: (a) fil-livell ta' jew l-fuq mill-prezz għoli li jqanqal l-azzjoni azzjoni, l-Amministratur tal-Ħażna ta' Riserva għandu jiddefendi l-prezz għoli li jqanqal l-azzjoni billi joffri lastiku naturali għal bejgħ sakemm il-prezz indikatur tas-suq jaqa' taħt il-prezz għoli li jqanqal l-azzjoni; (b) ‘l fuq mill-prezz għoli ta' intervent, l-Amministratur tal-Ħażna ta' Riserva jista' jbiegħ lastiku naturali bħal difiża tal-prezz għoli li jqanqal l-azzjoni; (ċ) fil-prezz għolu jew baxx ta' intervent, jew bejnithom, l-Amministratur tal-Ħażna ta' Riserva m'għandux la jixtri u lanqas ibiegħ lastiku naturali, minbarra fejn hu jrid jaqdi r-responsabbiltajiet tiegħu għar-rotazzjoni taħt l-Artikolu 35; (d) taħt il-prezz baxx ta' intervent, l-Amministratur tal-Ħażna ta' Riserva jista' jixtri lastiku naturali bħala difiża tal-prezz baxx li jqanqal l-azzjoni; (e) fil-livell ta' jew taħt il-prezz baxx ta' azzjoni, l-Amministratur tal-Ħażna ta' Riserva għandu jiddefendi l-prezz baxx li jqanqal l-billi joffri li jixtri lastiku naturali sakemm il-prezz indikatur tas-suq jeċċedi l-prezz baxx ta' azzjoni li jqanqal l-azzjoni. 2. Meta l-bejgħ jew xiri għall-Ħażna ta' Riserva jilħqu il-livell ta' 400000-tunnellata metrika, il-Kunsill għandu, permezz ta' vot speċjali, jiddeċiedi jekk jibdiex iħaddem il-Ħażna ta' Riserva ta' kontinġenza: (a) bi prezz baxx jew għoli ta' azzjoni li jqanqal l-azzjoni; jew (b) b'xi prezz bejn il-prezz baxx li jqanqal l-azzjoni u prezz baxx indikattiv, jew prezz għoli li jqanqal l-azzjoni u prezz għoli indikattiv. 3. Kemm-il darba l-Kunsill, permezz ta' vot speċjali, ma jiddeċiedix mod ieħor taħt il-paragrafu 2 ta' dan l-Artikolu, l-Amministratur tal-Ħażna ta' Riserva għandu juża l-Ħażna ta' Riserva ta' kontinġenza biex jiddefendi l-prezz baxx indikattiv billi jħaddem il-Ħażna ta' Riserva ta' kontinġenza meta l-prezz indikatur tas-suq ikun f'livell ta' 2 ċenteżmi Malasjani/ta' Singapor kull kilogramm il-fuq mill-prezz baxx indikattiv, u biex jiddefendi l-prezz għoli indikattiv billi jħaddem il-Ħażna ta' Riserva ta' kontinġenza meta l-prezz indikatur tas-suq ikun f'livell ta' 2 ċentezmi Malasjani/ta' Singapor kull kilogramm taħt il-prezz indikattiv. 4. Il-faċilitajiet totali tal-Ħażna ta' Riserva, inklużi l-Ħażna ta' Riserva normali u l-Ħażna ta' Riserva ta' kontinġenza, għandhom ikunu kompletament utilizzati biex ikun assigurat li l-prezz indikatur tas-suq ma jaqax taħt il-prezz baxx indikattiv jew jogħla ‘l-fuq mill-prezz għoli indikattiv. 5. Bejgħ u xiri mill-Amministratur tal-Ħażna ta' Riserva għandhom isiru permezz ta' swieq kummerċjali stabbiliti bi prezzijiet li jipprevalu, u t-transazzjonijiet kollha tiegħu għandhom ikunu f'lastiku fiżikali disponibbli għal trasport bil-baħar mhux aktar tard minn xahar wara t-tmiem ta' l-ewwel xahar ikkwotat fis-suq konċernat, jew għal kunsinja f'suq ta' konsum matul ix-xahar jew xhur ta' kunsinja li normalment jikkorrispondu ma' xhur ta' trasport bil-baħar bħall-dawn f'dak is-suq. Għall-finijiet ta' operat effiċjenti tal-Ħażna ta' Riserva, il-Kunsill jista' jiddeċiedi b'konsensus li jippermetii lill-Amministratur tal-Ħażna ta' Riserva li jixtri kunratti futuri sa' massimu ta' xagħrejn bil-quddiem fuq il-kondizzjoni stretta u assoluta li offerti jittieħdu meta jimmaturaw. 6. Biex ikun faċilitat l-operat tal-Ħażna ta' Riserva, il-Kunsill għandu jistabbilixxi fergħat ta' uffiċċji u faċilitajiet ta' dan it-tip ta' l-uffiċċju ta' l-Amministratur tal-Ħażna ta' Riserva, fejn meħtieġ, fi swieq tal-lastiku stabbiliti u lokalitajiet ta' ħażna approvati. 7. L-Amministratu tal-Ħażna ta' Riserva għandu jipprepara rapport annwali fuq transazzjonijiet tal-Ħażna ta' Riserva u l-posizzjoni finanzjarja tal-Kont tal-Ħażna ta' Riserva. Tletin jum wara t-tmiem ta' kull xahar, ir-rapport għal dak ix-xahar għandu jiġi mqiegħed għad-disposizzjoni tal-membri. 8. L-informazzjoni fuq it-transazzjonijiet tal-Ħażna ta' Riserva għandha tinkludi kwantitajiet, prezzijiet, tipi, gradi u swieq ta' l-operati kollha tal-Ħażna ta' Riserva, inklużi r-rotazzjonijiet effettwati. L-informazzjoni dwar il-posizzjoni finanzjarja tal-Kont tal-Ħażna ta' Riserva għandha tinkludi wkoll rati ta' imgħax fuq u termini u kondizzjonijiet ta' depożiti, il-muniti li fihom isir l-operat u nformazzjoni oħra relevanti fuq il-punti imsemmija fil-paragrafu 2 ta' l-Artikolu 21. Artikolu 31 Verifika u reviżjoni tal-firxa ta' prezzijiet A. Prezz ta' riferenza 1. Kull verifika jew reviżjoni tal-prezz ta' riferenza, inklużi dawk wara tibdil nett fil-Ħażna ta' Riserva taħt il-paragrafu 2 ta' dan l-Artikolu, għandu jkun bażat fuq tendenzi tas-suq. Immedjatament qabel l-ewwel laqgħa tal-Kunsill wara li l-Ftehim jidħol fis-seħħ u kull 12-il xahar minn hemm il-quddiem, l-Amministratur tal-Ħażna ta' Riserva għandu jikkalkola l-prezz indikatur medju ta' kuljum tas-suq għas-sitt xhur li jkunu għaddew u jikkompara dan il-valur maż-żewġ prezzijiet ta' intervent. Id-data ta' dan il-kalkolu għandha tkun stabbilita mill-anqas tlett xhur bil-quddiem minbarra għall-ewwel eżami mill-ġdid (reviżjoni) u għandha tiġi immedjatament qabel sessjoni tal-Kunsill. (a) Jekk il-medja ta' prezzijiet indikaturi ta' kuljum tas-suq għal sitt xhur tkun bil-prezz għoli ta' intervent, bil-prezz baxx ta' intervent, jew bejn dawn iż-żewġ prezzijiet, l-ebda reviżjoni tal-prezz ta' riferenza m'għandu jsir. (b) Jekk il-medja ta' prezzijiet indikaturi ta' kuljum tas-suq għal sitt xhur tkun taħt il-prezz baxx ta' intervent, il-prezz ta' riferenza għandu awtomatikment ikun rivedut l-isfel b'ħamsa fil-mija tal-livell tiegħu u jsir effettiv mill-għada. Normalment il-Kunsill għandu jiltaqa' f'dik il-ġurnata u jieħu nota tar-reviżjoni. Il-Kunsill jista' jirrevedi il-prezz ta' riferenza u jista', permezz ta' vot speċjali, jiddeċiedi fuq aġġustament ta' persentaġġ aktar għoli l-isfel tal-prezz ta' riferenza. (ċ) Jekk il-medja tal-prezzijiet indikaturi ta' kuljum tas-suq għal sitt xhur tkun il-fuq mill-prezz għoli ta' intervent, il-prezz ta' riferenza għandu awtomatikament ikun rivedut il-fuq b' 5 fil-mija tal-livell tieħu u jsir effettiv mill-għada. Normament il-Kunsill għandu jiltaqa' f'dik il-ġurnata u jieħu nota tar-reviżjoni. Il-Kunsill jista' jagżmel reviżjoni tal-prezz ta' riferenza u jista, permezz ta' vot speċjali, jiddeċiedi fuq aġġustament ta' persentaġġ aktar għoli ‘l-fuq tal-prezz ta' riferenza. (d) Madankollu, fl-ewwel sessjoni regolari tal-Kunsill wara d-dħul fis-seħħ tal-Ftehim xi reviżjoni awtomatika taħt l-Artikolu 31, paragrafu 1, (b) jew (ċ) għandha tkun 4 fil-mija. (e) Għall-finijiet ta' paragun, il-prezz ta' riferenza u il-prezz indikatur ta' kuljum tas-suq għal perjodu ta' sitt xhur għandu jkun ikkalkolat sa' żewġ ċifri deċimali. 2. Wara tibdil nett fil-Ħażna ta' Riserva ta' 100000 tunnellata metrika minn l-aħħar sessjoni regolari tal-Kunsill, id-Direttur Eżekuttiv għandu jlaqqa' sessjoni speċjali tal-Kunsill biex jagħmel evalwazzjoni tas-sitwazzjoni. Il-Kunsill jista', permezz ta' vot speċjali, jiddeċiedi li jieħu miżuri xierqa li jistgħu jinkludu: (a) sospensjoni ta' l-operati tal-ħażna ta' riserva; (b) tibdil fir-rata ta' xiri jew bejgħ relatati mal-ħażna ta' riserva; u (ċ) reviżjoni tal-prezz ta' riferenza. 3. Jekk xiri jew bejgħ nett dwar il-ħażna ta' riserva li jammontaw għal 300000 tunnellata metrika ikunu saru minn (a) l-aħħar reviżjoni taħt il-paragrafu 3 ta' l-Artikolu 31 tal-Ftehim Internazzjonali dwar Lastiku Naturali, 1987, (b) l-aħħar reviżjoni taħt dan il-paragrafu, jew (ċ) l-aħħar reviżjoni taħt paragrafu 2 ta' dan l-Artikolu, liema wieħed ikun l-aktar riċenti. il-prezz ta' riferenza għandu jkun imnaqqas jew miżjud, rispettivament, bi 3 fil-mija tal-livell korrenti tiegħu sakemm il-Kunsill, permezz ta' vot speċjali, ma jiddeċiedix li jbaxxih jew jgħollih, rispettivament, b'ammont ta' perċentwali aktar għoli. 4. Minkejja d-disposizzjonijiet ta' l-Artikolu 29, paragrafu 4, reviżjoni tal-prezz ta' riferenza m'għandux jirriżulta f'sitwazzjoni fejn il-prezz li jqanqal l-azzjoni imur kontra l-prezz indikattiv. 5. Minkejja d-disposizzjonijiet ta' l-Artikolu 31, paragrafu 1 u l-Artikolu 31, paragrafu 3, ir-revijoni tal-prezz ta' riferenza m'għandiex twassal għal sitwazzjoni fejn il-prezz ta' intervent imur kontra l-livell li fih il-Ħażna ta' Riserva ta' kontinġenza jibda jitħaddem taħt l-Artikolu 30, paragrafu 3. B. Prezzijiet indikattivi 6. Il-Kunsill jista', permezz ta' vot speċjali, jirrevedi l-prezzijiet indikattivi baxxi u għoljin f'reviżjonijiet previsti f'din it-taqsima ta' dan l-Artikolu. 7. Il-Kunsill għandu jassigura li kull reviżjoni ta' prezzijiet indikattivi tkun konsistenti mat-tendenzi u l-kondizzjonijiet li jevolvu fis-suq. Dwar dan, il-Kunsill għandu jieħu in konsiderazzjoni it-tendenza tal-prezzijiet tal-lastiku naturali, konsum, provvista, spiża ta' produzzjoni u ħażniet, kif ukoll il-kwantitaÏ ta' lastiku naturali miżmum fil-Ħażna ta' Riserva u l-posizzjoni finanzjarja tal-Kont tal-Ħażna ta' Riserva. 8. Il-prezzijiet indikattivi baxx u għolja għandhom ikunu riveduti: (a) 24 xahar wara l-aħħar reviżjoni skond il-paragrafu 7 (a) ta' l-Artikolu 31 tal-Ftehim Internazzjonali dwar Lastiku Naturali, 1987, jew fil-każ li dan il-Ftehim jidħol fis-seħħ wara l-1 ta' Mejju 1996, fl-ewell sessjoni tal-Kunsill taħt dan il-Ftehim, u kull 24 xahar minn hemm il-quddiem; (b) F'ċirkostanzai eċċezzjonali, wara talba ta' xi membri jew membri li għandhom 200 jew aktar votifil-Kunsill; u (ċ) Meta l-prezz ta' riferenza ikun ġie rivedut (i) l-isfel minn l-aħħar reviżjoni tal-prezz indikattiv il-baxx jew id-dħul fis-seħħ tal-Ftehim Internazzjonali dwar Lastiku Naturali, 1987, jew (ii) il-fuq minn l-aħħar reviżjoni tal-prezz indikattiv l-għoli jew id-dħul fis-seħħ tal-Ftehim Internazzjonali dwar Lastiku Naturali, 1987, b'mill-anqas 3 fil-mija taħt il-paragrafu 3 ta' dan l-Artikolu u b'mill-anqas 5 fil-mija taħt il-paragrafu 1 ta' dan l-Artikolu, jew b'mill-anqas dan l-ammont taħt paragrafu 1, 2 u/jew 3 ta' dan l-Artikolu, sakemm il-medja tal-prezz indikatur ta' kuljum tas-suq għas-60 ġurnata sussegwenti għall-aħħar reviżjoni tal-prezz ta' riferenza tkun jew taħt il-prezz ta' intervent il-baxx jew il-fuq mill-prezz ta' intervent l-għoli, rispettivament. 9. Minkejja l-paragrafi 6, 7 u 8 ta' dan l-Artikolu, m'għandux ikun hemm l-ebda reviżjoni l-fuq fil-prezz indikattiv il-baxx jew l-għoli jekk il-medja tal-prezzijiet indikaturi ta' kuljum tas-suq matul il-perjodu ta' sitt xhur preċedenti għal reviżjoni tal-firxa tal-prezzijiet taħt dan l-Artikolu tkun taħt il-prezz ta' riferenza. Bl-istess mod, m'għandux ikun hemm reviżjoni l-isfel fil-prezz indikattiv il-baxx jew l-għoli jekk il-medja tal-prezzijiet indikaturi ta' kuljum tas-suq matul il-perjodu ta' sitt xhur preċedenti għal reviżjoni tal-firxa ta' prezzijiet taħt dan l-Artikolu tkun il-fuq mill-prezz ta' riferenza. Artikolu 32 Prezz indikatur tas-suq 1. Għandu jkun stabbilit prezz indikatur tas-suq ta' kuljum li għandu jkun bażat fuq il-medja komposta, u mwiena – li jirrifletti is-suq fil-lastiku naturali – ta' prezzijiet uffiċjali ta' kuljum kif definit mill-Kunsill fuq is-swieq ta' Kuala Lumpur, Londra, New York u Singapor, u swieq kummerċjali stabbiliti oħra ta' dan it-tip kif jista' jiddeċiedi l-Kunsill. Fil-bidu, l-prezz indikatur ta' kuljum tas-suq għandu jikkomprendi RSS 1, RSS 3 u TSR 20 u t-twieżen tagħhom għandu jkun fil-proporzjoni ta' 2: 3: 5. Il-kwotazzjonijiet kollha għandhom ikunu konvertiti fi prezz frank abbord fil-portijiet tal-Malasja/Singapor u f'muniti tal-Malasja/Singapor. 2. It-tip/grad ta' komposizzjoni ta' twieżen, metodu ta' komputazzjoni tal-prezz ta' kuljum tas-suq u n-numru ta' swieq għandhom ikunu riveduti u tista', permezz ta' vot speċjali, issirilhom reviżjoni mill-Kunsill biex ikun assigurat li din tirrifletti is-suq fil-lastiku naturali. Il-Kunsill jista', permezz ta' vot speċjali, jiddeċiedi li jinkludi swieq kummerċjali stabbiliti addizzjonali fil-kalkolazzjoni tal-prezz indikatur ta' kuljum tas-suq jekk dawn is-swieq jitqiesu li jinfluwenzaw il-prezz internazzjonali ta' lastiku naturali. 3. Il-prezz indikatur tas-suq għandu jitqies il-fuq minn, fl-istess livell jew taħt il-livelli tal-prezzijiet speċifikati f'dan il-Ftehim jekk il-medja tal-prezzijiet indikaturi ta' kuljum tas-suq għall-aħħar ħames ijiem tas-suq ikunu il-fuq minn, fl-istess livell ta' jew taħt dawn il-livelli ta' prezzijiet. Artikolu 33 Komposizzjoni ta' Ħażniet ta' Riserva 1. Fl-ewwel sessjoni tiegħu wara d-dħul fis-seħħ ta' dan il-Ftehim il-Kunsill għandu jindika it-tipi u gradi standard rikonoxxuti internazzjonalment ta' folji rinfurzati u fumigati u lastiku teknikament speċifikat għall-inklużjoni fil-Ħażna ta' Riserva, kemm-il darba dawn il-kriterji li ġejjin huma sodisfatti: (a) it-tipi u gradi l-aktar baxxi ta' lastiku naturali awtorizzat għal inklużjoni fil-Ħażna ta' Riserva għandu jkun RSS 3 u TSR 20; u (b) it-tipi u l-gradi kollha permessi taħt is-subparagrafu (a) ta' dan il-paragrafu li jammontaw għal mill-anqas 3 fil-mija tal-kummerċ internazzjonali tas-sena kalendarja preċedenti fil-lastiku naturali għandhom ikunu indikati. 2. Il-Kunsill jista', permezz ta' vot speċjali, jbiddel dawn il-kriterji u/jew it-tipi/gradi magħżula jekk ikun meħtieġ biex jassigura li l-komposizzjoni tal-Ħażna ta' Riserva jirrifletti is-sitwazzjoni tas-suq involuta, il-kisba ta' l-għanijiet ta' stabbilizzazzjoni ta' dan il-Ftehim u l-ħtieġa għall-manutenzjoni ta' standard kummerċjali ta' kwalitaÏ għolja ta' ħażniet ta' riserva. 3. L-Amminitratur tal-Ħażna ta' Riserva għandu jagħmel kull sforz possibbli biex jassigura li l-komposizzjoni tal-Ħażna ta' Riserva tirrifletti mill-viċin il-mudelli ta' esportazzjoni/importazzjoni għal lastiku naturali, waqt li jippromwovi l-għanijiet ta' stabbilizzazzjoni ta' dan il-Ftehim. 4. Il-Kunsill jista', permezz ta' vot speċjali, jagħti direzzjoni lill-Amministratur tal-Ħażna ta' Riserva biex ibiddel il-komposizzjoni tal-Ħażna ta' Riserva jekk l-għan ta' stabbilizzar tal-prezzijiet jiddetta hekk. Artikolu 34 Lok tal-Ħażna ta' Riserva 1. Il-lok ta' Ħażniet ta' Riserva għandhom jassiguraw operati kummerċjali ekonomiċi u effiċjenti. B'konformitaÏ ma' dan il-prinċipju, il-Ħażniet ta' Riserva għandhom ikunu lokati fit-territorju tal-membri esportaturi kif ukoll importaturi, sakemm il-Kunsill, permezz ta' vot speċjali, ma jiddeċiedix mod ieħor. Id-distribuzzjoni tal-lastiku tal-Ħażna ta' Riserva għandha tkun konsistenti mal-kisba ta' l-għanijiet ta' stabbilizzazzjoni tal-Ftehim waqt li jkunu minimizzati l-ispejjeż. 2. Biex jinżammu standards kummerċjali ta' kwalitaÏ għolja, il-Ħażniet ta' Riserva għandhom ikunu maħżuna biss f'imħażen approvati fuq il-bażi ta' kriterji stabbiliti mill-Kunsill tal-Ftehim Internazzjonali dwar Lastiku Naturali, 1987, jew riveduti mill-Kunsill taħt dan il-Ftehim. 3. Wara d-dħul fis-seħħ ta' dan il-Ftehim, il-Kunsill għandu jistabbilixxi u japprova il-lista ta' mħażen u l-arranġamenti meħtieġa għall-użu tagħhom. Il-Kunsill jista', jekk meħtieġ, jeżamina mill-ġdid il-lista ta' mħażen approvati mill-Kunsill tal-Ftehim Internazzjonali dwar Lastiku Naturali, 1987, u l-kriterji stabbiliti mill-Kunsill imsemmi u jagħmel manutenzjoni tagħhom jew jirrevedihom kif xieraq. 4. Il-Kunsill għandu wkoll perjodikament jeżamina mill-ġdid il-lok tal-Ħażniet ta' Riserva u jista', permezz ta' vot speċjali, jagħti direzzjoni lill-Amministratur tal-Ħażna ta' Riserva biex ibiddel il-lok tal-Ħażniet ta' Riserva biex ikunu assigurati l-operati ekonomici u effiċjenti. Artikolu 35 Żamma tal-kwalità tal-Ħażniet ta' Riserva L-Amministratur tal-Ħażna ta' Riserva għandu jassigura li l-Ħażniet ta' Riserva kollha ikunu mixtrija u miżmuma fi standard kummerċjali ta' kwalitaÏ għolja. Biex tgħinu jikseb dan, hu jista' jagħmel rotazzjoni tal-lastiku naturali maħżun fil-Ħażna ta' Riserva kif meħtieġ biex ikunu assigurati dawn l-istandards, waqt li tittieħed konsiderazzjoni xierqa ta' l-ispiża ta' dawn rotazzjoni u l-impatt tagħha fuq l-istabilitaÏ tas-suq. L-ispejjeż tar-rotazzjoni għandhom jinġiebu fil-Kont tal-Ħażna ta' Riserva. Artikolu 36 Restrizzjoni jew sospensjoni ta' l-operati tal-Ħażna ta' Riserva 1. Minkejja d-disposizzjonijiet ta' l-Artikolu 30, il-Kunsill, jekk ikun qed jiltaqa' f'sessjoni, jista', permezz ta' vot, jirrestrinġi jew jissosspendi l-operati tal-Ħażna ta' Riserva, jekk fl-opinjoni tiegħu it-twettiq ta' l-obbligi li jaqgħu taħt ir-responsabbiltaÏ ta' l-Amministratur tal-Ħażna ta' Riserva minn dak l-Artikolu ma jiksibx l-għanijiet ta' dan il-Ftehim. 2. Jekk il-Kunsill ma jkunx qed jiltaqa' f'sessjoni, id-Direttur Eżekuttiv jista', wara konsultazzjoni mal-President, jirrestrinġI jew jissosspendi l-operati tal-Ħażna ta' Riserva, jekk fl-opinjoni tiegħu it-twettiq ta' l-obbligi li jaqgħu taħt ir-responsabbiltaÏ ta' l-Amministratur tal-Ħażna ta' Riserva permezz ta' l-Artikolu 30 ma jiksibx l-għanijiet ta' dan il-Ftehim. 3. Immedjatament wara d-deċiżjoni li jkunu ristretti jew sospiżi l-operati tal-Ħażna ta' Riserva taħt il-paragrafu 2 ta' dan l-Artikolu, id-Direttur Eżekuttiv għandu jiltaqa' f'sessjoni tal-Kunsill biex jirrevedi d-deċiżjoni. Minkejja d-disposizzjonijiet tal-paragrafu 4 ta' l-Artikolu 13, il-Kunsill għandu jiltaqa' fi żmien 10 ijiem wara d-data ta' restrizzjoni jew sospensjoni u għandu, permezz ta' vot speċjali, jikkonferma jew jikkanċella restrizzjoni jew sospensjoni ta' dan it-tip. Jekk il-Kunsill ma jistax jasal għal deċiżjoni f'dik is-sessjoni, l-operati tal-Ħażna ta' Riserva għandhom jerġgħu jibdew mingħajr xi restrizzjoni imposta taħt dan l-Artikolu. 4. Sakemm xi restrizzjoni jew sospensjoni ta' l-operati tal-Ħażna ta' Riserva deċiża skond dan l-Artikolu tibqa fis-seħħ, il-Kunsill għandu jirrevedi din id-deċiżjoni f'intervalli ta' mhux aktar minn tlett xhur. Jekk f'sessjoni biex issir verifika ta' dan it-tip l-Kunsill ma jikkonfermax, permezz ta' vot speċjali, il-kontinwazzjoni tar-restrizzjoni jew sospensjoni, jew ma jasalx għal deċiżjoni, l-operati tal-Ħażna ta' Riserva għandhom jerġgħu jibdew mingħajr restrizzjoni. Artikolu 37 Penalitajiet relatati ma' kontribuzzjonijiet lill-Ħażna ta' Riserva 1. Jekk membru ma jissodisfax l-obbligazzjoni tiegħu li jikkontribwixxi lill-Kont tal-Ħażna ta' Riserva sa' l-aħħar jum li kontribuzzjoni ta' dan it-tip tkun dovuta, din għandha tkun meqjusa bħala (ħlas ta' kontribuzzjoni) arretrata. Membru li jkollu arretrati għal 60 jum jew aktar m'għandux jgħodd bħala membru għall-finijiet ta' votazzjoni fuq materji koperti fil-paragrafu 2 ta' dan l-Artikolu. 2. Id-drittijiet tal-vot u drittijiet oħrajn fil-Kunsill ta' membru li jkollu l-arretrati għal 60 jum jew aktar taħt il-paragrafu 1 ta' dan l-Artikolu għandhom ikunu sospiżi, sakemm il-Kunsill, permezz ta' vot speċjali, ma jiddeċiedix mod ieħor. 3. Membru li jkollu l-arretrati għandu jkun responsabbli għal ħlasijiet dovuti fuq imgħax bir-rata ewlenija fil-pajjiż ta' lqugħ li jibda jingħadd fl-aħħar jum li dawn il-pagamenti jkunu dovuti. Il-kopertura ta' arretrati mill-bqija tal-membri importaturi u esportaturi għandha tkun fuq bażi volontarja. 4. Membru m'għandux jitqies li jkollu l-arretrati jekk xi nuqqas fil-kontribuzzjoni tiegħu tkun biss riżultat ta' oxxillazzjonijiet fir-rati tal-kambju tal-muniti fis-60 ġurnata wara s-sejħa għal pagamenti. F'dan il-każ, l-ebda interessi m'għandhom ikunu mposti fuq dan in-nuqqas. Madankollu, kull nuqqas ta' dan it-tip għandu jkun kopert mill-membru 60 ġurnata wara l-pagament. 5. Meta n-nuqqas ikun rimedjat għas-sodisfazzjoni tal-Kunsill, id-drittijiet tal-vot u drittijiet oħra tal-membru li kellu l-arretrati għal 60 jum jew aktar għandhom ikunu mogħtija lura. Jekk l-arretrati jkunu għamlu tajjeb għalihom membri oħra, dawn il-membri għandhom ikunu kompletament rimborsati. Artikolu 38 Aġġustament ta' kontribuzzjonijiet lill-Kont tal-Ħażna ta' Riserva 1. Meta l-voti jkunu distribwiti mill-ġdid fl-ewwel sessjoni regolari f'kull sena finanzjarja jew kull meta s-sħubija ta' l-Organizzazzjoni tinbidel, il-Kunsill għandu jagħmel l-aġġustament meħtieġ tal-kontribuzzjoni ta' kull membru lill-Kont tal-Ħażna ta' Riserva skond id-disposizzjonijiet ta' dan l-Artikolu. Għal dan il-għan, id-Direttur Eżekuttiv għandu jistabilixxi: (a) il-kontribuzzjoni netta fi flus kontanti ta' kull membru, billi jitnaqqsu r-rifużjonijiet ta' kontribuzzjonijiet lil dak il-membru skond il-paragrafu 2 ta' dan l-Artikolu mis-somma tal-kontribuzzjonijiet imħallsa kollha minn dak il-membru mid-dħul fis-seħħ ta' dan il-Ftehim; (b) it-total nett ta' ġbir, billi jkunu magħduda il-ġbir konsekuttivi u billi jkunu mnaqqsa t-total ta' rifużjonijiet magħmula skond il-paragrafu 2 ta' dan l-Artikolu; (ċ) il-kontribuzzjoni netta riveduta għal kull membru, billi jitqassam it-total nett ta' ġbir fost il-membri fuq il-bażi tas-sehem tal-votazzjoni rivedut ta' kull membru fil-Kunsill skond l-Artikolu 14, bla ħsara għall-paragrafu 3 ta' l-Artikolu 27, bil-kondizzjoni li s-sehem fil-votazzjoni ta' kull membru, għall-finijiet ta' dan l-Artikolu, tkun kalkolata mingħajr konsiderazzjoni tas-sospensjoni tad-drittijiet tal-vot ta' xi membru jew xi distribwizzjoni mill-ġdid ta' voti li tirriżulta minn hekk. Fejn il-kontribuzzjoni netta fi flus kontanti ta' xi membru teċċedi l-kontribuzzjoni netta riveduta tiegħu, rifużjoni tad-differenza bit-tnaqqis ta' xi mgħax fuqpenali fuq arretrati mhux imħallas għandu jsir lil dak il-membru mill-Kont tal-Ħażna ta' Riserva. Fejn kontribuzzjoni netta riveduta ta' xi membru teċċedi l-kontribuzzjoni netta fi flus kontanti tiegħu, gandu jsir pagament tad-differenza biż-żieda ta' l-imgħax fuq penali fuq arretrati mhux imħallas minn dak il-membru lill-Kont tal-Ħażna ta' Riserva. 2. Jekk il-Kunsill, wara li jikkunsidra il-paragrafi 2 u 3 ta' l-Artikolu 28, jiddeċiedi li m'hemmx kontribuzzjonijiet netti fi flus kontanti f'eċċess ta' fondi meħtieġa biex isostnu l-operati tal-Ħażna ta' Riserva matul l-erba' xhur li jkun imiss, il-Kunsill għandu jirrifondi dawn eċċess ta' kontribuzzjonijiet netti ta' flus kontanti sakemm ma jiddeċiedix, permezz ta' vot speċjali, jew li ma jagħmilx dawn rifond jew li jirrifondi ammont iżgħar. L-ishma tal-membri ta' l-ammont li għandu jkun rifondut għandu jkun fi proporzjoni għall-kontribuzzjonijiet netti fi flus kontanti tagħhom, bi tnaqqis ta' imgħax impost bħala penalita' fuq arretrati mhux imħallas. Irresponsabbiltà għall-kontribuzzjoni tal-membri f'arretrati għandha tkun imnaqqsa bl-istess proporzjoni li r-rifużjoni għandha mat-total ta' kontribuzzjonijiet netti fi flus kontanti. 3. Fuq talba ta' xi membru, ir-rifużjoni li hu ntitlolat għalih jista' jinżamm fil-Kont tal-Ħażna ta' Riserva. Jekkmembru jagħmel talba biex ir-rifużjoni tiegħu tinżamm fil-Kont tal-Ħażna ta' Riserva, dan l-ammont għandu jkun kreditat kontra kull kontribuzzjoni addizzjonali mitluba skond l-Artikolu 28. Il-kreditu miżmum fil-Kont tal-Ħażna ta' Riserva wara t-talba ta' xi membru għandu jimponi mgħax bir-rata ta' interessi medja miksuba fuq fondi fil-Kont tal-Ħażna ta' Riserva, li jibda jgħodd mill-aħħar ġurnata meta l-ammont għandu normalment ikun rimborsat lil dak il-membru sal-ġurnata li tippreċedi ir-rimborż attwali. 4. Id-Direttur Eżekuttiv għandu immedjatament jinnotifika l-membri b'xi pagamenti meħtieġa jew rifondi li jirriżultaw minn aġġustamenti magħmula skond il-paragrafi 1 u 2 ta' dan l-Artikolu. Pagamenti ta' dan it-tip minn membri jew rifużjonijiet lil membri għandhom ikunu magħmula fi żmien 60 ġurnata mid-data li fiha d-Direttur Eżekuttiv joħroġ notifika ta' dan it tip. 5. Fil-każ li l-ammont ta' flus kontanti fil-Kont tal-Ħażna ta' Riserva jeċċedi l-valur tat-total ta' kontribuzzjonijiet netti ta' flus kontanti tal-membri, eċċess ta' fondi ta' dan it-tip għandhu jkunu distribwiti mat-tmiem ta' dan il-Ftehim. Artikolu 39 Il-Ħażna ta' Riserva u tibdil fir-rati tal-kambju 1. Fil-każ li r-rata tal-kambju bejn ir-ringgit Malasjan/dollaru ta' Singapor u l-muniti tal-membri esportaturi u importaturi prinċipali dwar lastiku naturali tinbidel sal-punt li l-operati tal-Ħażna ta' Riserva ikun affettwat b'mod sostanzjali, id-Direttur Eżekuttiv għandu, skond l-Artikolu 36, jew il-membri jistgħu, skond l-Artikolu 13, jitolbu għal sessjoni speċjali tal-Kunsill. Il-Kunsill għandu jiltaqa' fi żmien 10 ijiem biex jikkonferma jew jikkanċella miżuri li diġà ttieħdu mid-Direttur Eżekuttiv skond l-Artikolu 36, u jista', permezz ta' vot speċjali, jiddeċiedi li jieħu miżuri xierqa, inkluża l-possibiltà li ssir reviżjoni tal-firxa tal-prezzijiet, skond il-prinċipji ta' l-ewwel sentenza tal-paragrafi 1 u 6 ta' l-Artikolu 31 [3]. 2. Il-Kunsill għandu, permezz ta' vot speċjali, jistabbilixxi proċedura biex ikun stabbilit tibdil sostanzjali fil-paritajiet ta' dawn il-muniti għall-għan uniku li tkun assigurata laqgħa f'waqtha tal-Kunsill. 3. Fil-każ li jkun hemm diverġenza bejn ir-ringit Malasjan u d-dollaru ta' Singapor sal-punt li l-operati tal-Ħażna ta' Riserva jkunu affettwati b'mod sostanzjali, il-Kunsill għandu jiltaqa' biex jirrevedi s-sitwazzjoni u jista' jikkonsidra l-adozzjoni ta' munita unika. Artikolu 40 Proċeduri ta' likwidazzjoni għall-Kont tal-Ħażna ta' Riserva 1. Mat-tmiem ta' dan il-Ftehim, l-Amministratur tal-Ħażna ta' Riserva għandu jagħmel stima ta' l-ispiża totali biex issir likwidazzjoni jew isir trasferiment għal ftehim internazzjonali ġdid dwar lastiku naturali ta' l-assi tal-Kont tal-Ħażna ta' Riserva skond id-disposizzjonijiet ta' dan l-Artikolu, u għandu jirriserva dak l-ammont f'kont separat. Jekk dawn il-bilanċi ma jkunux adekwati, l-Amministratur tal-Ħażna ta' Riserva għandu jbiegħ kwantità suffiċjenti ta' lastiku naturali fil-Ħażna ta' Riserva biex jipprovdi s-somma addizzjonali meħtieġa. 2. Kull sehem ta' membru fil-Kont tal-Ħażna ta' Riserva għandu jkun kalkolat kif ġej: (a) il-valur tal-Ħażna ta' Riserva għandu jkun il-valur tal-kwantità totali ta' lastiku naturali ta' kull tip/grad fih, kalkolat fil-livell l-aktar baxx tal-prezzijiet kurrenti tat-tipi/gradi rispettivi fuq swieq imsemmija fl-Artikolu 32 matul it-30 ġurnata tas-suq li jippreċedu d-data tat-tmiem ta' dan il-Ftehim; (b) il-valur tal-Kont tal-Ħażna ta' Riserva għandu jkun il-valur tal-Ħażna ta' Riserva miżjudin miegħu l-assi fi flus kontanti tal-Kont tal-Ħażna ta' Riserva fid-data tat-tmiem ta' dan il-Ftehim u mnaqqas minnu xi ammont riservat taħt il-paragrafu 1 ta' dan l-Artikolu; (ċ) il-kontribuzzjoni netta fi flus kontanti ta' kull membru għandha tkun is-somma tal-kontribuzzjonijiet tiegħu mħallsa matul iż-żmien kollu ta' dan il-Ftehim bi tnaqqis tar-rifużjonijiet kollha magħmula taħt l-Artikolu 38; imgħax penali fuq arretrati mħallas skond il-paragrafu 3 ta' l-Artikolu 37 m'għandux jikkostitwixxi kontribuzzjoni lill-Kont tal-Ħażna ta' Riserva; (d) jekk il-valur tal-Kont tal-Ħażna ta' Riserva ikun akbar jew anqas mit-total nett ta' kontribuzzjonijiet fi flus kontanti, l-eċċess għandu jkun allokat fost il-membri bħala proporzjoni għas-sehem tal-kontribuzzjoni netta li tkun imwieżna fuq bażi ta' żmien ta' kull membru taħt dan il-Ftehim. Kull żbilanċ għandu jkun allokat fost il-membri bħala proporzjon għan-numru medju ta' voti ta' kull membru matul il-perjodu ta' sħubija tiegħu. Fl-evalwazzjoni tas-sehem ta' l-iżbilanċi li kull membru għandu jkun responsabbli għalih, il-voti ta' kull membru għandhom ikunu kalkolati mingħajr konsiderazzjoni għas-sospensjoni tad-drittijiet ta' vot ta' xi membru jew xi distribuzzjoni mill-ġdid ta' voti li jirriżultaw minn hekk; (e) Is-sehem ta' kull membru fil-Kont tal-Ħażna ta' Riserva għandu jinvolvi l-kontribuzzjoni netta fi flus kontanti tiegħu, imnaqqsa jew miżjuda l-ishma tiegħu fi żbilanċi jew eċċessi fil-Kont tal-Ħażna ta' Riserva, u imnaqqsa bir-responsabbiltà tiegħu, jekk applikabbli, għal imgħax fuq arretrati mhux imħallas. 3. Jekk dan il-Ftehim għandu ikun immedjatament sostitwit bi ftehim internazzjonali ġdid dwar lastiku naturali, il-Kunsill għandu, permezz ta' vot speċjali, jadotta proċeduri biex ikun assigurat trasferiment effiċjenti lejn il-ftehim ġdid, kif meħtieġ b'dak il-ftehim, ta' ishma fil-Kont tal-Ħażna ta' Riserva ta' membri li għandhom il-ħsieb li jipparteċipaw fil-ftehim ġdid. Kull membru li ma jixtieqx jipparteċipa fil-ftehim ġdid għandu jkun intitolat għall-ħlas tas-sehem tiegħu: (a) minn flus kontanti disponibbli bħala proporzjon tas-sehem (f'perċentwali) tiegħu tat-total nett ta' kontibuzzjonijiet fi flus kontanti lill-Kont tal-Ħażna ta' Riserva, fi żmien tlett xhur; u (b) mid-dħul nett ta' flus mid-disponiment tal-ħażniet ta' riserva, permezz ta' bejgħ regolari jew permezz ta' trasferiment lill-ftehim internazzjonali ġdid dwar lastiku naturali bil-prezzijiet korrenti tas-suq, li jrid ikun konkluż fi żmien 12-il xahar; sakemm il-Kunsill ma jiddeċiedix, permezz ta' vot speċjali, li jżid il-pagamenti taħt is-subparagrafu (a) ta' dan il-paragrafu. 4. Jekk dan il-Ftehim jintemm mingħajr ma jkun sostitwit minn ftehim internazzjonali ġdid dwar lastiku naturali li jipprovdi għal Ħażna ta' Riserva, il-Kunsill għandu, permezz ta' vot speċjali, jadotta proċeduri li jirregolaw id-disponiment b'mod ordnat tal-Ħażna ta' Riserva fil-perjodu ta' żmien massimu speċifikat fil-paragrafu 6 ta' l-Artikolu 67, bla ħsara għar-restrizzjonijiet li ġejjin: (a) m'għandux isir aktar xiri ta' lastiku naturali; (b) l-Organizzazzjoni m'għandhiex tidħol għal spejjeż ġodda minbarra dawk meħtieġa biex tiddisponi mill-Ħażna ta' Riserva. 5. Bla ħsara għal xi elezzjoni ta' xi membru biex jieħu lastiku naturali skond il-paragrafu 6 ta' dan l-Artikolu, xi flus kontanti li jibqgħu fil-Kont tal-Ħażna ta' Riserva għandhom ikunu imqassma mill-ewwel lill-membri bħala proporzjon ta' l-ishma tagħhom kif stabbilit fil-paragrafu 2 ta' dan l-Artikolu. 6. Minflok pagament sħiħ jew parti minnu fi flus kontanti, kull membru jista' jeleġġi biex jieħu is-sehem tiegħu fl-assi tal-Kont tal-Ħażna ta' Riserva f'lastiku naturali, soġġett għal proċeduri adottati mill-Kunsill. 7. Il-Kunsill għandu jadotta proċeduri xierqa għal aġġustament u pagament ta' l-ishma tal-membri fil-Kont tal-Ħażna ta' Riserva. Dan l-aġġustament għandu jagħmel tajjeb għal: (a) kull diskrepanza bejn il-prezz tal-lastiku naturali speċifikat fis-subparagrafu (a) tal-paragrafu 2 ta' dan l-Artikolu u l-prezzijiet li bih il-Ħażna ta' Riserva jew parti minnha tinbiegħ skond il-proċeduri għad-disponiment tal-Ħażna ta' Riserva; u (b) id-differenza bejn l-ispejjeż ta' likwidazzjoni stmati u dawk attwali. 8. Il-Kunsill għandu, fi żmien 30 jum wara t-transazzjonijiet finali tal-Kont tal-Ħażna ta' Riserva, jiltaqa' biex jeffettwa l-għeluq finali tal-kontijiet fost il-membri fi żmien 30 wara dan. KAPITOLU IX RELAZZJONI MAL-FOND KOMUNI GĦAL OĠĠETTI TA' ĦTIEĠA Artikolu 41 Relazzjoni mal-Fond Komuni dwar Oġġetti ta' Ħtieġa 1. L-Organizzazzjoni għandha tieħu vantaġġ sħiħ mill-faċilitajiet tal-Fond Komuni dwar Oġġetti ta' Ħtieġa. 2. Dwar l-implimentazzjoni ta' kull proġett iffinanzjat taħt it-Tieni Kont tal-Fond Komuni dwar Oġġetti ta' Ħtieġa, l-Organizzazzjoni, bħala il-Korp Internazzjonali dwar Oġġetti ta' Ħtieġa nominat, m'għandux jidħol għal obbligu finanzjarju inkluż xi garanziji mogħtija minn membri individwali jew entitajiet oħra. La l-Organizzazzjoni, u lanqas xi membru minħabba s-sħubija tiegħu fl-Organizzazzjoni, m'għandu jkun responsabbli għal xi responsabbiltà li toħroġ minn self jew self minn xi membru ieħor jew entita' in konnessjoni ma' dawn proġetti. KAPITOLU X PROVVISTA U AĊĊESS GĦAS-SUQ U MIŻURI OĦRA Artikolu 42 Provvista u aċċess għas-suq 1. Il-Membri esportaturi safejn possibbli jikkommettu ruħhom li jsegwu l-politika u l-programmi li jżommu disponibilità kontinwa lill-konsumaturi tal-provvista ta' lastiku naturali. 2. Il-membri importaturi safejn possibbli jikkommettu ruħhom li jsegwu l-politika li żżomm aċċess għas-swieq tagħhom għal lastiku naturali. Artikolu 43 Miżuri oħra 1. Bil-ħsieb li jikseb l-għanijiet ta' dan il-Ftehim, il-Kunsill għandu jidentifika u jipproponi miżuri u tekniki xierqa diretti biex jippromwovu: (a) l-iżvilupp ta' l-ekonomija tal-lastiku naturali minn membri produtturi, permezz ta' produzzjoni, produttività u marketing, estiżi u mtejba biex b'hekk jiżdied il-qligħ mill-esportazzjoni tal-membri produtturi waqt li fl-istess ħin titjieb il-affidabbiltà tal-provvista. Għal dan il-għan, il-Kumitat dwar Miżuri Oħra għandu jintrabat li jagħmel analiżi ekonomika u teknika biex jidentifika: (i) programmi u proġetti ta' riċerka u żvilupp dwar il-lastiku naturali ta' benefiċċju għal membri esportaturi u importaturi, inkluża riċerka xjentifika f'oqsma speċifiċi; (ii) programmi u proġetti biex tittejjeb il-produttività ta' l-industrija tal-lastiku naturali; (iii) modi u mezzi biex jogħla l-livell tal-provvista ta' lastiku naturali u tinkiseb uniformità fl-ispeċifikazzjoni ta' kwalità u l-preżentazzjoni tal-lastiku naturali; u (iv) metodi għal titjib fl-ipproċessar, marketing u distribuzzjoni ta' materja prima ta' lastiku naturali: (b) l-iżvilupp ta' l-użu aħħari tal-lastiku naturali. Għal dan il-għan, il-Kumitat fuq Miżuri Oħra għandu jintrabat li jagħmel analiżi ekonimiċi u tekniċi xierqa biex jidentifika programmi u proġett li jwasslu għal żieda fl-użu u użi ġodda tal-lastiku naturali. 2. Il-Kunsill għandu jikkonsidra l-implikazzjonijiet finanzjarji ta' miżuri u tekniki bħall-dawn u jfittex li jippromwovi u jiffaċilità il-provvista ta' riżorsi finanzjarji adekwati, kif xieraq, minn sorsi ta' dan it-tip bħal istituzzjonijiet finanzjarji internazzjonali u t-Tieni Kont tal-Fond Komuni dwar Oġġetti ta' Ħtieġa. 3. Il-Kunsill jista' jaċċetta kull kontribuzzjoni volontarja bħala sostenn ta' proġetti approvati biex ikun implimentat dan l-Artikolu. Il-ġestjoni tal-kontibuzzjonijiet finanzjarji għandha tkun soġġetta għal regoli li għandhom ikunu stabbiliti permezz ta' vot speċjali mill-Kunsill. 4. Il-Kunsill jista' jagħmel rakkomandazzjonijiet, kif xieraq, lill-membri, istituzzjonijiet internazzjonali u organizzazzjonijiet oħra biex jippromwovi l-implimentazzjoni ta' miżuri speċifi taħt dan l-Artikolu. 5. Il-Kumitat dwar Miżuri Oħra għandu perjodikament jirrevedi l-progress ta' dawk il-miżuri li l-Kunsill jiddeċiedi li jippromwovi u jirrakomanda, u għandu jirraporta fuqhom lill-Kunsill. KAPITOLU XI KONSULTAZZJONI FUQ POLITIKA DOMESTIKA Artikolu 44 Konsultazzjoni Il-Kunsill għandu jikkonsulta, wara talba ta' kwalunkwe membru, fuq il-politika governattiva dwar lastiku naturali li direttament taffettwa l-provvista jew id-domanda. Il-Kunsill jista' jissottometti r-rakkomandazzjonijiet tiegħu lill-membri għall-konsiderazzjoni tagħhom. KAPTIOLU XII STATISTIĊI, STUDJI U INFORMAZZJONI Artikolu 45 Statistiċi u informazzjoni 1. Il-Kunsill għandu jiġbor, jgħaqqad flimkien u kif meħtieġ jippublika din l-informazzjoni statistika dwar il-lastiku naturali u oqsma relatati kif meħtieġ għall-operat sodisfaċenti ta' dan il-Ftehim. 2. Il-membri għandhom mill-ewwel u sakemm u safejn l-aktar possibbli ifornu l-Kunsill bid-data disponibbli imqassam f'tipi u gradi speċifiċi dwar produzzjoni, konsum u kummerċ internazzjonali fil-lastiku naturali. 3. Il-Kunsill jista' wkoll jitlob lill-membri biex ifornu nformazzjoni disponibbli oħra, inkluża nformazzjoni fuq oqsma relatati li jistgħu jkunu meħtieġa għall-operat sodisfaċenti ta' dan il-Ftehim. 4. Il-membri għandhom ifornu l-istatistiċi u l-informazzjoni kollha msemmija hawn fuq fi żmien raġonevoli safejn u sakem l-aktar possibbli konsistenti mal-leġislazzjoni nazzjonali tagħhom u bil-modi l-aktar xierqa għalihom. 5. Il-Kunsill għandu jistabbilixxi relazzjonijiet viċini ma' organizzazzjonijiet internazzjonali adattati, inkluż il-Grupp Internazzjonali ta' Studju tal-Lastiku u ma' għaqdiet ta' skambju ta' oġġetti ta' ħtieġa biex tkun assigurata id-disponibilità ta' data reċenti u ta' min joqgħod fuqha dwar il-produzzjoni, konsum, hażniet, kummerċ internazzjonali u preżżijiet tal-lastiku naturali, u fatturi oħra li jinfluwenzaw id-domanda għal u tal-provvista ta' lastiku naturali. 6. Il-Kunsill għandu jagħmel minn kollox biex jassigura li l-ebda nformazzjoni pubblikata ma tippreġudika l-kunfidenzalità ta' l-operati ta' persuni jew azjendi li jipproduċu, jipproċessaw jew ibiegħu lastiku naturali jew prodotti relatati. Artikolu 46 Evalwazzjoni, stimi u studji ta' kull sena 1. Il-Kunsill għandu jipprepara evalwazzjoni annwali fuq is-sitwazzjoni dinjija tal-lastiku naturali u oqsma relatati fid-dawl ta' l-informazzjoni provduta mill-membri u mill-organizzazzjonijiet intergovernmentali u internazzjonali relevanti kollha. 2. Mill-anqas darba f'kull nofs sena, il-Kunsill għandu wkoll jagħmel stima tal-produzzjoni, konsum, esportazzjoni u importazzjoni ta' lastiku naturali maqsuma f'tipi u gradi speċifiċi, jekk possibbli, għas-sitt xhur li ġejjin. Dan għandu jinforma l-membri dwar dawn l-estimi. 3. Il-Kunsill għandu jiggarantixxi, jew jagħmel l-arranġamenti xierqa biex jiggarantixxi, studji tat-tendenzi fil-produzzjoni, konsum, kummerċ, marketing u prezzijiet dwar il-lastiku naturali, kif ukoll dwar il-problemi fi żmien qasir u fit-tul ta' l-ekonomija dinjija tal-lastiku naturali. Artikolu 47 Reviżjoni annwali Il-Kunsill għandu kull sena jagħmel reviżjoni ta' l-operat ta' dan il-Ftehim inkluża l-konformità ma' l-ispirtu u l-promozzjoni ta' l-għanijiet relatati. Imbgħad jista' tagħmel rakkomandazzjonijiet lill-membri dwar modi u mezzi biex ittejjeb it-tħaddim ta' dan il-Ftehim. KAPITOLU XIII MIXXELLANJI Artikolu 48 Obbligi ġenerali u lijabilitajiet tal-membri 1. Il-membri għandhom matul il-perjodu ta' żmien ta' dan il-Ftehim jużaw l-aħjar ħiliet tagħhom u jikkoperaw biex jippromwovu l-kisba ta' l-għanijiet ta' dan il-Ftehim u m'għandhomx jieħdu azzjoni kontradittorja għal dawk l-għanijiet. 2. Il-membri għandhom b'mod partikolari ifittxu li jtejbu l-kondizzjonijiet ta' l-ekonomija tal-lastiku naturali u li jinkoraġġixxu l-produzzjoni u l-użu ta' lastiku naturali biex jippromwovu t-tkabbir u l-immodernizzar ta' l-ekonomija tal-lastiku naturali għall-benefiċċju reċiproku tal-produtturi u l-konsumaturi. 3. Il-membri għandhom jaċċettaw bħala vinkolanti d-deċiżjonijiet kollha tal-Kunsill taħt dan il-Ftehim u m'għandhomx jimplimentaw miżuri li jista' jkollhom effett li jillimitaw jew li jmorru kontra dawk id-deċiżjonijiet. 4. Il-responsabbiltà tal-membri li toħroġ mill-operat ta' dan il-Ftehim, kemm lill-Organizzazzjoni kif ukoll lejn partijiet terzi, għandha tkun limitata għall-għan ta' l-obbligi tagħhom dwar kontribuzzjonijiet lill-estimi amministrattiv u dwar l-iffinanzjar tal-Ħażna ta' Riserva taħt u skond il-Kapitoli VII u VIII ta' dan il-Ftehim u kull obbligu li jista' jkun ħa il-Kunsill taħt l-Artikolu 41. Artikolu 49 Ostakoli għall-kummerċ 1. Il-Kunsill għandu, skond l-evalwazzjoni annwali tas-sitwazzjoni dinjija dwar il-lastiku naturali imsemmi fl-Artikolu 46, jidentifika l-ostakolu kollha għall-espansjoni tal-kummerċ fil-lastiku naturali fil-forom tiegħu kemm bħal amaterja prima, semi-proċessat jew modifikat. 2. Il-Kunsill jista', jippromwovi l-għanijiet ta' dan l-Artikolu, jagħmel rakkomandazzjonijiet lill-membri sabiex ifittxu fora internazzjonali adattati għal miżuri prattiċi reċiprokament aċċettabbli li huma iddisinjati biex ineħħu progressivament u, fejn possibbli, biex jeliminaw dawn l-ostakoli. Il-Kunsill għandu perjodikament jeżamina r-riżultati ta' dawn ir-rakkomandazzjonijiet. Artikolu 50 Trasport u struttura tas-suq tal-lastiku naturali Il-Kunsill għandu jinkoraġġixxi u jiffaċilita l-promozzjoni ta' rati ta' ħlas ta' tagħbija raġonevoli u ekwi u titjib fis-sistema ta' trasport, biex jipprovdi provvisti regolari lis-swieq u biex jeffettwa iffrankar fil-prezz tal-prodotti fis-suq. Artikolu 51 Miżrui differnzjali u rimedjali Il-membri importaturi li qed jiżviluppaw, u pajjiżi l-anqas żviluppati li huma membri, li l-interessi taħghom huma milquta ħażin minn miżuri meħuda taħt dan il-Ftehim, jistgħu japplikaw lill-Kunsill għal miżuri differenzali u rimedjali xierqa. Il-Kunsill għandu jikkonsidra li jieħu dawn il-miżuri xierqa skond il-paragrafi 3 u 4 tat-Taqsima III tar-riżoluzzjoni 93 (IV) tal-Konferenza tan-Nazzjonijiet Uniti dwar Kummerċ u Żvilupp. Artikolu 52 Ħelsien minn obbligi 1. Fejn ikun meħtieġ minħabba ċirkostanzi eċċezzjonali jew emerġenza jew forza maġġuri mhux espressament prevista f'dan il-Ftehim, il-Kunsill jista', permezz ta' vot speċjali, jeħles membru minn obligazzjoni taħt dan il-Ftehim jekk hu sodisfatt bl-ispjega minn dak il-membru dwar ir-raġunijiet li għalihom l-obbligazzjoni ma tistax tintlaħaq. 2. Il-Kunsill, meta jagħti konċessjoni lil membru taħt il-paragrafu 1 ta' dan l-Artikolu, għandu jiddikjara espliċitament it-termini u l-kondizzjonijiet li fuqhom, u l-perjodu li għalih, il-membru jkun meħlus minn dawn obbligazzjoni, u r-raġunijiet li għalihom il-ħelsien ikun konċess. Artikolu 53 Standards ta' xogħol xierqa Il-membri jiddikjaraw li huma jagħmlu ħilithom biex iżommu standards ta' xogħol maħsuba biex itejbu l-livelli ta' għixien tal-ħaddiema fis-setturi tal-lastiku naturali rispettivi tagħhom. Artikolu 54 Aspetti ambjentali Il-membri għandhom jagħmlu ħilithom biex jagħtu attenzjoni xierqa lill-aspetti ambjentali kif maqbul fit-tmien sessjoni tal-Konferenza tan-Nazzjonijiet Uniti dwar il-Kummerċ u l-Żvilupp u l-Konferenza tan-Nazzjonijiet Uniti dwar l-Ambjent u l-Żvilupp, li saret fl-1992. KAPITOLU XIV ILMENTI U KWISTJONIJIET Artikolu 55 Ilmenti 1. Kull ilment li xi membru jkun naqas milli jwettaq l-obbligi tiegħu taħt dan il-Ftehim għandu, fuq talba tal-membru li jagħmel l-ilment, ikun riferut lill-Kunsill, li, wara li jagħmel konsultazzjoni mal-membri konċernati, għandu jieħu deċiżjoni fuq il-kwistjoni. 2. Kull deċiżjoni mill-Kunsill li membru jkun għamel ksur ta' l-obbligi tiegħu taħt dan il-Ftehim għandha tispeċifika n-natura tal-ksur. 3. Kull meta l-Kunsill, kemm bħala riżultat ta' xi lment jew b'mod ieħor, isib li xi membru jkun ikkommetta ksur ta' dan il-Ftehim, hu jista', permezz ta' vot speċjali, u mingħajr preġudizzju għal dawn miżuri oħra kif speċifikament previst fl-Artikoli ta' dan il-Ftehim: (a) jissosspendi id-drittijiet tal-vot ta' dak il-membru fil-Kunsill u, jekk hu (il-Kunsill) jidhirlu li jkun meħtieġ, jissosspendi kull drittijiet oħra ta' dawn membru, inklużi dawk tal-ħatra fil-Kunsill jew xi kumitat ieħor stabbilit taħt l-Artikolu18 u li jkun eliġibbli għal sħubija ta' dawn il-kumitati, sakemm il-membru jkun issodisfa l-obbligi tiegħu; jew (b) jieħu azzjoni taħt l-Artikolu 65, jekk dan il-ksur ifixkel b'mod sostanzjali l-operat ta' dan il-Ftehim. Artikolu 56 Kwistjonijiet 1. Kull kwistjoni dwar l-interpretazzjoni jew l-applikazzjoni ta' dan il-Ftehim li ma tkunx solvuta fost il-membri involuti għandha, wara talba ta' xi membru parti mill-kwistjoni, tkun riferuta lill-Kunsill għal deċiżjoni. 2. F'kull każ fejn kwistjoni tkun ġiet riferuta lill-Kunsill taħt il-paragrafu 1 ta' dan l-Artikolu, maġġoranza ta' membri li jkollhom mill-anqas terz tat-total ta' voti tista' titolbu lill-Kunsill, wara diskussjoni, sabiex jikseb l-opinjoni ta' panel konsultattiv kostitwit taħt il-paragrafu 3 ta' dan l-Artikolu fuq il-punt in kwistjoni qabel jagħti d-deċiżjoni tiegħu. 3. (a) Kemm-il darba l-Kunsill, peremezz ta' vot speċjali, ma jiddeċiedix mod ieħor, il-panel konsultattiv għandu jikkonsisti f'ħames persuni kif ġej: (i) żewġ persuni, waħda li għandha esperjenza wiesa fuq it-tip ta' materji in kwistjoni u l-oħra li għandha posizzjoni legali u esperjenza, nominati mill-membri esportaturi; (ii) żewġ persuni bħal dawn nominati mill-membri importaturi; u (iii) president magħżul unanimament mill-erba' persuni nominati taħt (i) u (ii) ta' dan is-subparagrafu jew, jekk jonqsu milli jaqblu, mill-President tal-Kunsill. (b) Persuni li jkollhom in-nazzjonalita tal-membri u ta' dawk mhux membri għandhom ikunu eliġibbli biex iservu fuq il-grupp ta' konsulenza. (ċ) Il-persuni maħtura fil-panel konsultattiv għandhom jaġixxu fil-kapaċitajiet personali tagħhom u mingħajr struzzjonijiet minn xi gvern. (d) L-ispejjeż tal-grupp ta' konsulenza għgħandhom jitħalls mill-Organizzazzjoni. 4. L-opinjoni tal-panel konsultattiv u r-raġunijiet fir-rigward tagħha għandhom ikunu sottomessi lill-Kunsill li, wara li jikkonsidra l-informazzjoni relevanti kollha, għandu, permezz ta' vot speċjali, jiddeċiedi fuq il-kwistjoni. KAPTIOLU XV DISPOSIZZJONIJIET FINALI Artikolu 57 Firma Dan il-Ftehim għandu jkun miftuħ għall-firma fil-Kwartieri Ġenerali tan-Nazzjonijiet Uniti mit-3 ta' April 1995 sat-28 ta' Diċembru 1995 inklusivi mill-Gvernijiet mistiedna għall-Konferenza tan-Nazzjonijiet Uniti dwar il-Lastiku Naturali, 1994. Artikolu 58 Depoitarju Is-Segretarju-Ġenerali tan-Nazzjonijiet Uniti hu hawnhekk nominat bħala depożitarju ta' dan il-Ftehim. Artikolu 59 Ratifika, aċċettazzjoni u approvazzjoni 1. Dan il-Ftehim għandu jkun soġġett għal ratifika, aċċettazzjoni jew approvazzjoni mill-Gvernijiet firmatarji skond il-proċeduri kostituzzjonali jew istituzzjonali rispettivi tagħhom. 2. L-istrumenti ta' ratifika, aċċettazzjoni jew approvazzjoni għandhom ikunu depożitati mad-depożitarju mhux aktar tard mill-1 ta' Jannar 1997. Il-Kunsill jista', madankollu, jikkonċedi estensjoni taż-żmien lill-Gvernijiet firmatarji li ma setgħux jiddepożitaw l-istrumenti tagħhom sa' dik id-data. 3. Kull Gvern li jiddepożita l-istrument ta' ratifika, aċċettazzjoni jew approvazzjoni għandu, fil-ħin ta' depożitu ta' dan it-tip, jiddikjara ruħhu bħala membru esportatur jew membru importatur. Artikolu 60 Notifika ta' applikazzjoni proviżorja 1. Gvern firmatarju li għandu l-ħsieb jirratifika, jaċċetta jew japprova dan il-Ftehim, jew Gvern li għalih il-Kunsill stabbilixxa kondizzjonijiet għal adeżjoni iżda li jkun għadu ma setax jiddepożita l-istrument tiegħu, jista' f'kull ħin jinnotifika lid-depożitarju li hu sejjer japplika bi sħiħ dan il-Ftehim proviżorju, jew meta dan jidħol fis-seħħ skond l-Artikolu 61 jew, jekk hu diġa qed iseħħ, f'data speċifika. 2. Minkejja d-disposizzjonijiet tal-paragrafu 1 ta' dan l-Artikolu, Gvern jista' jipprovdi fid-notifika tiegħu ta' applikazzjoni proviżorja li hu sejjer japplika dan il-Ftehim biss fil-limitazzjonijiet tal-proċeduri kostituzzjonali u/jew leġislattivi tiegħu u tal-liġijiet u regolamenti domestiċi tiegħu. Madankollu, dan il-Gvern għandu jissodisfa l-obbligi finanzjarji tiegħu kollha għal dan il-Ftehim. Is-sħubija proviżorja ta' Gvern li jinnotifika b'dan il-mod m'għandhiex teċċedi 12-il xahar mid-dħul fis-seħħ proviżorju ta' dan il-Ftehim, kemm-il darba l-Kunsill ma jiddeċiedix mod ieħor skond il-paragrafu 2 ta' dan l-Artikolu 59. Artikolu 61 Dħul fis-seħħ 1. Dan il-Ftehim għandu jidħol fis-seħħ definittivament fid-29 ta' Diċembru 1995 jew f'xi data minn hemm il-quddiem, jekk sa' dik id-data l-Gvernijiet li jkunu jirrapreżentaw mill-anqas 80 fil-mija ta' esportazzjoni netta kif stabbilit fl-Anness A ta' dan il-Ftehim, u Gvernijiet li jirrapreżentaw mill-anqas 80 fil-mija ta' importazzjoni netta kif stabbilit fl-Anness B ta' dan il-Ftehim, ikunu ddepożotaw l-istrumenti ta' ratifika, aċċettazzjoni jew adeżjoni tagħhom, jew ikunu daħlu għal impenn finanzjarju sħiħ għal dan il-Ftehim. 2. Dan il-Ftehim għandu jidħol fis-seħħ proviżorjament fid-29 ta' Diċembru 1995, jew f'xi data qabel l-1 ta' Jannar 1997, jekk il-Gvernijiet li jirrapreżentaw mill-anqas 75 fil-mija ta' esportazzjoni netta kif stabbiliti fl-Anness A ta' dan il-Ftehim, u Gvernijiet li jirrapreżentaw mill-anqas 75 fil-mija ta' l-importazzjoni netta kif stabbilit fl-Anness B ta' dan il-Ftehim, ikunu ddepożotaw l-istrumenti ta' ratifika, aċċettazzjoni jew approvazzjoni tagħhom, jew ikunu nnotifikaw lid-depożitarju taħt l-paragrafu 1 ta' l-Artikolu 60 li huma sejrin japplikaw dan il-Ftehim proviżorjament u jidħlu għal impenn finanzjarju għal dan il-Ftehim. Il-Ftehim għandu jibqa' fis-seħħ proviżorjament sa' massimu ta' 12-il xahar, kemm-il darba hu ma jidħolx fis-seħħ definittivament taħt il-paragrafu 1 ta' dan l-Artikolu jew kemm-il darba il-Kunsill ma jiddeċiedix mod ieħor skond il-paragrafu 4 ta' dan l-Artikolu. 3. Jekk dan il-Ftehim ma jidħolx fis-seħħ proviżorjament taħt il-paragrafu 2 ta' dan l-Artikolu sa' l-1 ta' Jannar 1997, is-Segretarju-Ġenerali tan-Nazzjonijiet Uniti għandu jistieden, fl-iqsar żmien li hu jikkonsidra prattiku wara dik id-data, lill-Gvernijiet li jkunu ddepożitaw l-istrumenti ta' ratifika, aċċettazzjoni jew approvazzjoni jew li jkunu nnotifikaw lilu li huma sejrin japplikaw dan il-Ftehim proviżorjament, biex jiltaqgħu bil-ħsieb li ssir rakkomandazzjoni jekk Gvernijiet bħal dawn għandhomx jew le jieħdu l-passi meħtieġa biex dan il-Ftehim jidħol fis-seħħ proviżorjament jew definittivament bejniethom totalment jew in parti. Jekk ma tintlaħaqx konklużjoni f'din il-laqgħa, is-Segretarju-Ġenerali tan-Nazzjonijiet Uniti jista' jlaqqa' laqgħat oħra ta' dan it-tip kif jidhirlu li hu xieraq. 4. Jekk il-ħtiġiet tad-dħul fis-seħħ definittiv ta' dan il-Ftehim taħt il-paragrafu 1 ta' dan l-Artikolu ma jkunux intlaħqu fi żmien 12-il xahar kalendarji mid-dħul fis-seħħ proviżorju ta' dan il-Ftehim taħt il-paragrafu 2 ta' dan l-Artikolu, il-Kunsill għandu, mhux aktar tard minn xahar qabel it-tmiem tal-perjodu tat-tnax il-xahar imsemmija hawn fuq, jirrievedi l-futur ta' dan il-Ftehim u, bla ħsara għall-paragrafu 1 ta' dan l-Artikolu, permezz ta' vot speċjali, jiddeċiedi: (a) li jdaħħal fis-seħħ dan il-Ftehim definittivament fost il-membri kurrenti fl-intier tiegħu jew parti minnu; (b) li jħalli fis-seħħ dan il-Ftehim proviżorjament fost il-membri kurrenti fl-intier tiegħu jew parti minnu għal sena oħra; jew (ċ) li jinnegozja mill-ġdid dan il-Ftehim. Jekk l-ebda deċiżjoni ma tintlaħaq mill-Kunsill, dan il-Ftehim għandu jispiċċa fit-tmiem il-perjodu tat-12-il xahar. Il-Kunsill għandu jinforma lid-depożitarju b'xi deċiżjoni meħuda taħt dan il-paragrafu. 5. Rigward kwalunkwe Gvern li jiddepożita l-istrument ta' ratifika, aċċettazzjoni, approvazzjoni jew adeżjoni tiegħu wara d-dħul fis-seħħ ta' dan il-Ftehim, dan għandu jidħol fis-seħħ għal dak il-Gvern fid-data ta' dan id-depożitu. 6. Id-Direttur Eżekuttiv ta' l-Organizzazzjoni għandu jlaqqa' l-ewwel sessjoni tal-Kunsill kemm jista' jkun malajr wara d-dħul fis-seħħ ta' dan il-Ftehim. Artikolu 62 Adeżjoni 1. Dan il-Ftehim għandu jkun miftuħ għall-adeżjoni mill-Gvern ta' kull Stat. L-adeżjoni għandha tkun soġġetta għal kondizzjonijiet li jkunu stabbiliti mill-Kunsill, li għandhom jinkludu, inter alia, limitu ta' żmien għad-depożitu ta' strumenti ta' adeżjoni, in-numru ta' voti li wieħed għandu jkollu u l-obbligi finanzjarji. Il-Kunsill jista', madankollu, jikkonċedi estensjonijiet ta' żmien lill-Gvernijiet li ma jistgħux jiddepożitaw l-istrumenti ta' adeżjoni tagħhom fil-limitu ta' żmien stabbilit fil-kondizzjonijiet ta' adeżjoni. 2. L-adeżjoni għandha tkun effettwata permezz tad-depożitu ta' strument ta' adeżjoni mad-depożitarju. L-istrumenti ta' adeżjoni għandhom jiddikjaraw li l-Gvern jaċċetta l-kondizzjonijiet kollha stabbiliti mill-Kunsill. Artikolu 63 Emendi 1. Il-Kunsill jista', permezz ta' vot speċjali, jirrakkomanda emendi ta' dan il-Ftehim lill-membri. 2. Il-Kunsill għandu jiffissa data li fiha l-membri għandhom jinnotifikaw lid-depożitarju bl-aċċettazzjoni tagħhom ta' l-emenda. 3. Emenda għandha tibda sseħħ 90 jum wara li d-depożitarju jkun irċieva n-notifiki ta' aċċettazzjoni mill-membri li jikkostitwixxu mill-anqas żewġ terżi tal-membri esportaturi u li jkunu jirrapreżentaw mill-anqas 85 fil-mija tal-voti tal-membri esportaturi, u mill-membri li jikkostitwixxu mill-anqas żewġ terzi tal-membri importaturi u li jirrapreżentaw mill-anqas 85 fil-mija tal-voti tal-membri importaturi. 4. Wara li d-depożitarju jinforma lill-Kunsill li l-ħtiġiet biex l-emenda tidħol fis-saħħ jkunu ġew milħuqa, u minkejja d-disposizzjonijiet tal-paragrafu 2 ta' dan l-Artikolu relatati mad-data ffissata mill-Kunsill, membru jkun għadu jista' jinnotifika lid-depożitarju bl-aċċettazzjoni tiegħu ta' l-emen